open-index/open-wikipedia-markdown huggingface dataset:
北條時宗

**鐮倉執權北條相模守時宗**，小字**正壽**，人號**相模太郎**。鐮倉幕府八代執權也。父時賴，五代執權，左近將監、相模守。年七歲冠。征夷將軍宗尊賜之名。時宗擅射，一日，將軍與諸人會極樂第，欲觀射，人皆辭不堪，時宗時年十一，一發中的，將軍嘉歎之。父時賴嘗曰「斯兒固有繼業之器。」以勞累遷相模守，敘從五位上。及將軍與時宗不諧，陰謀害之，時宗與北絛政村等議：「宜廢宗尊還京師，更立其子惟康。」

初時賴薨，時宗尚幼，北條長時、北條政村相繼之。宗尊既廢，時宗乃執權。文永五年，蒙古由高麗致書日本，時宗得書報大和朝廷。朝廷答之，付時宗議，時宗以元人無禮，抑書卻之。八年，元人遣趙良弼來謁倭皇帝，時宗以白大納言藤原實兼，留良弼對馬島。文永十一年冬，元兵三萬來寇，入九州島，鎮西諸軍大敗之。元人引還。建治元年，元使杜世忠、何文著、撒都魯丁等至日本，時宗收之，斬元使於鐮倉。尋以北條實政為筑紫探題，以備元寇。復裁諸冗政，節用省出。時宗陰有征高麗意，命西海及山陰、山陽、南海諸道，修戰艦，補器械。未發，元將夏貴、范文虎使周福、欒忠來日本，時宗皆不問，斬之博多。弘安四載，蒙古滅中華。遂興大軍征日，八月，元將范文虎寇太宰府。時宗命宇都宮貞綱禦之。未登陸，海颶大傷之，文虎僅以身免。是爲弘安之役。是役也，時宗早爲之備，元人既敗，西歸者不過十一，遂不復敢寇。

弘安七年，時宗薨，年三十四。子貞時嗣。
## 據
*德川光圀《大日本史-卷之二百一-列傳第一百廿八》
清穆宗

**大清穆宗毅皇帝**，諱**載淳**，文宗長子也，母孝欽顯皇后那拉氏。

咸豐六年，帝降誕於紫禁城儲秀宮。文宗有二子，長曰帝，次曰憫郡王。憫郡王早殤，故文宗尤鍾愛帝焉。十一年，遣翰林院編修李鴻藻授讀。七月，文宗崩於熱河，遺詔以皇長子載淳嗣立，更元祺祥。以怡親王載垣、鄭親王端華、戶部尚書肅順、額駙景壽、兵部尚書穆蔭、吏部左侍郎匡源、禮部右侍郎杜翰、太僕寺少卿焦祐瀛輔政，號曰顧命八大臣。九月，恭親王奕訢奔喪熱河，先奉帝與孝貞、孝欽歸。十月，詔賜載垣、端華自盡，肅順斬於菜市口，盡罷八大臣。孝貞、孝欽居東、西二宮，同聽朝政，更元同治，謂兩宮同治朝政也。時帝年甫六歲，朝政咸歸兩宮。遂尊孝貞為慈安太后，尊孝欽為慈禧太后。時人號孝貞曰東太后、孝欽曰西太后。

十三年，崩於養心殿，壽十八。無嗣，族弟載湉入嗣大統。諡繼天開運受中居正保大定功聖智誠孝信敏恭寬毅皇帝，葬惠陵。
清德宗

**大清德宗**同天崇運大中至正經文緯武仁孝睿智端儉寬勤**景皇帝**，諱**載湉**，文宗嗣子也，嫡母孝貞顯皇后鈕祜祿氏。本生考醇親王奕譞之次子也，本生妣嫡福晉那拉氏。
[縮圖|336x336像素|清德宗 https://wuu.wikipedia.org/wiki/%E5%85%89%E7%BB%AA%E5%B8%9D]
同治十年六月丁亥，降誕於醇親王府。十三年十二月甲戌，穆宗崩，無嗣。正月戊午，以族弟入嗣大統，改元光緒。時帝年甫三歲，聖母皇太后臨朝稱制，帝拱手而已。光緒二年，遣刑部右侍郎翁同龢授讀。九年，法蘭西侵越南，其王阮福時遣使求救。遂遣唐景崧、徐延旭等入越助之。法兵得越南之北圻，復侵大清之福州、臺灣、石浦、鎮海。十一年，中法定約，法蘭西遂保護越南。

十四年，娶聖母皇太后侄孝定皇后。十五年，始親政。翁同龢、汪鳴鑾、孫家鼐、文廷式、志銳為帝黨，以抗孝欽。二十年，日本伐朝鮮。上遣兵救之，大敗，北洋水師精銳盡散。遣李鴻章定約於日本馬關，承認朝鮮之獨立，割臺灣於日本。自是，帝深憾大清之敗，欲仿日本之制，銳意革新變法。二十四年，用康有為、梁啟超，行新政，欲盡除孝欽之黨。事聞於孝欽，孝欽幽禁帝於中南海涵元殿，詔以孝欽訓政。復遣剛毅盡捕維新之黨，變法遂廢。孝欽欲廢帝，以端郡王載漪子溥儁為大阿哥，天下大譁，事遂寢。二十六年，端王欲以拳匪抗泰西之兵，孝欽從之，遂與泰西列國宣戰。泰西八國破京師，孝欽與帝走之西安。翌年，與泰西列國定約，始得返京。

三十四年十月廿一，或以砒霜弑德宗，帝幽崩於瀛台，壽三十又七。翌日，孝欽亦薨。帝無嗣，遂奉醇親王載灃子溥儀入嗣大統。諡同天崇運大中至正經文緯武仁孝睿智端儉寬勤景皇帝，葬崇陵。
公曆六月二十日

**六月廿日**者，公曆之一百七十一日矣（閏年乃一百七十二日），距歲暮餘一百九十四日。

## 是日大事
*一四〇九年：明之十三陵始建。
*一九九五年：中華人民共和國國務院頒《全民健身計劃綱要》。
*二〇〇三年：維基媒體基金會肇立於世。

## 卒
*一八三七年：威廉四世卒。英國國王。

## 節日
*六月廿日，乃寰宇難民日也。
碘

**碘**者，化學元素也，符號I，原子序五十三，屬鹵素也。乃紫色固體，釋紫氣。易昇華，欲液化之，需加壓其汽矣。

## 性
碘乃鹵素，居其四也；固體也，然受熱易昇華，亦易擴散，故盛其之器皆易染其色。

碘活潑甚，熱之，則可與金屬反應。然碘離子之還原性，亦非弱也，強甚于亞鐵離子。是故鐵離子可氧化之，以碘氧化鐵亦無所謂「碘化鐵」。

碘之化合價者，負一，正一三五七云云。

## 同位素
同位素者三十，性穩者獨碘一二七也。

碘一三一者，常衰變，可治癌矣。

## 應用
碘，人之所需元素也。少碘，則甲狀腺腫大，需食碘鹽。

碘酒者，可作消毒劑矣。
阮聖祖

**大南阮朝聖祖仁皇帝**，諱**晈**，又諱**膽**，世祖皇帝第四子也，母順天皇后陳氏。景興五十二年，降誕於嘉定新祿村。時西山阮岳、阮惠兄弟作亂，世祖偏安嘉定。及三歲，令世祖元妃宋福氏育為己子，立契券為證。

六十三年，世祖得平西山之黨，更元嘉隆，冊元妃宋氏為王正后。時故英睿太子景薨，議立皇長孫旦。然景、旦父子咸奉耶穌，世祖頗不悅，不准所請。帝恬靜好學，而世祖屬意焉。

嘉隆十三年，皇后宋氏崩。時皇后三子皆殤，世祖令帝戴孝。黎文悅、黎質謂帝庶出，不合禮制。世祖出契券示之，曰：「子奉父命，以祭其母，名正言順，有何不可！」遂以帝為皇四子，主祀。除服，冊為皇太子。

嘉隆十八年臘月十七，世祖崩，詔立皇太子晈，以黎文悅、范登興輔政。翌年，更元明命。時北圻餓殍遍地，民不聊生。潘伯鑅、黎維良、農文雲作亂，帝遣兵討滅之。七年，哀牢王阿弩叛暹羅，暹羅遣質知破之，阿弩來求救。及阿弩敗死，帝遣兵併哀牢為郡縣。

十年，仿清國職官，置九品十八階。復立內閣，置勤政殿、文明殿、武顯殿、東閣四柱大學士。十二年，嘉定總鎮黎文悅卒。帝廢總鎮職，遣總督、巡撫、布政使、按察使、領兵往分其權。藩安布政使白春元劾黎文悅不法之事，帝命捕其黨羽。悅之假子黎文𠐤得脫，以衆誅白春元，據藩安城為亂。帝遣宋福樑、潘文璻、張明講往伐。暹王遣兵至真臘，欲救𠐤。張明講破暹師於真臘，遷其王安眉於嘉定。遂改真臘為鎮西城，置三十二府二縣，遣流官制之。翌年，破藩安，擒其首魁，械送順化，剮。

何宗權、阮知方、黃炯奏黎文悅謀亂，請戮其屍。遂遣武春謹平其墓，豎「權閹黎文悅伏法處」之碑，以為萬事賊臣之戒。籍沒家産，族人皆斬監候。吏部左侍郎黎伯秀劾故北城總鎮黎質不法，亦戮其屍。

帝不善泰西之人，素惡耶穌教。有泰西之傳教者，或拘於順化，令譯泰西經部書；或令地方官誅之。事聞泰西列國，謂之東方尼祿。二十年，帝聞英吉利謀侵廣東，謂其臣曰：「清人懦弱，我知之矣。」

二十年，帝廢越南國號，更曰大南。及英人破浙江定海，帝以英吉利為患。復思先皇與法蘭西有盟約，遂遣使於法，欲與其王盟。法王惡而逐之。

二十一年臘月廿八，崩。詔以皇長子阮福綿宗嗣，以張登桂、武文解、阮知方、林維浹輔政。諡體天昌運至孝純德文武明斷創述大成厚澤豐功仁皇帝，葬孝陵。

## 據
阮福昭

**懷澤公**名**昭**，又名**寶嶙**，阮恭宗七子，母慈明惠皇后潘廷氏。

嗣德三十六年，翼宗崩。輔政大臣宣其遺詔，以皇長子恭宗為儲，阮文祥、尊室說廢之，與妻子幽於育德堂。同慶三年，阮有度譖帝之外家潘廷評於景宗，遂以謀反論誅，帝母子亦皆下獄論罪。未几，景宗崩。議立皇子寶嶹。法蘭西之中圻欽使黎那以寶嶹年齒尚幼，不能當國，乃釋寶嶙，奉之登大位。例更諱昭，更元成泰。

時越南為法蘭西保護國。帝雖貴為天子，實無大權，為中圻欽使黎曰掣肘，遂謀除之。十九年，盡罷傾法蘭西之黨。黎曰患之，遣輔政大臣張如岡宣詔廢之，禪位皇五子永珊，更元維新，流帝於南圻淎艚。議尊為太上皇，欽使不准，乃呼曰「皇父」。維新十年，復放印度洋之留尼旺島。及弘宗立，議廢帝昭封號，羣臣以懷襟公進，弘宗改作懷澤公。

及保大帝復立於柴棍，昭始得返國。南越首相吳廷琰忌之，幽於柴棍。一九五四年，薨於禁所。附葬安陵。
阮福晃

**公子永珊**，又名**晃**，懷澤公昭之五子也，母阮氏。

成泰十七年，懷澤公謀除法蘭西之黨。中圻欽使廢之，流於南圻。帝為懷澤公愛子，因而得立，例更諱晃，更元維新。時帝年甫八歲，欽使以尊室訢、阮有排、黃琨、黎貞、高春育、尊室安城王為輔政大臣，實則監之。

欽使暴虐無道，遣兵欲發翼宗陵。帝遣使止之，弗聽。事聞南圻，東洋總統全權大臣止之，事遂寢。帝深恨之，遂連潘佩珠，謀除欽使。

八年，法蘭西與德意志交兵於歐羅巴。十年，帝與陳高雲、蔡璠謀除欽使。事敗，高雲與璠論斬，帝與懷澤公皆放於印度洋之留尼旺。

二戰爆發，帝舉義兵，助法抗德。及保大帝退位，阮氏大南亡。法蘭西大統領戴高樂送帝歸國，欲復帝位。一九四五年，以空難，薨於中非之姆拜基。壽四十又五。
壓強

**壓強**者，示壓力之效也。亦一單位面積之壓力也。其單位牛頓每平方米，萬國記其帕斯卡。

## 萬國通記
*F——力
*S——面積
*ρ——密度
*h——深
*p——壓強
*單位皆用萬國公制及其派生。

## 式
### 通式
以物之面積除壓力，得其壓強。乃以西洋字母示為：p = \frac{F}{S}
### 變式
液體之壓強，乃密度、深、重力加速度三者相乘。以西洋字母示為：p = \rho g h

g者，重力加速度也。取g \approx 9.8N/kg。
伊尹

**伊尹**諱**摯**，或作**尹夋**。商阿衡，有莘氏空桑澗人也。尹身本微，性恂恂，卒成大業。摯初爲有莘氏媵臣。湯既伐葛伯，摯往說湯以滋味。湯登庸之，委摯以國政。未幾，摯去商而奔夏后氏，目夏政淩遲，遂復歸於亳。湯聞摯來歸，賞之。俾摯識吉事。摯告湯以夏后氏之政，謂夏人良善，惟其君昏，寵女子，不慮其民，夏民皆自危。湯曰：夏地今若是？摯答曰：若是！及昆吾氏亂，摯從湯伐之。又從伐帝履癸於鳴條之野，摯爲湯謀，撫夏民以德，不失信，乃作《湯誓》。商立，湯、摯念有夏之敗，作《尹誥》，尚書載之。初，湯作誓伐夏賚民，夏既亡，民未得賚，尹憂之，謂湯曰：今惟民遠邦歸志！當舍有夏之金玉，吉焉，湯從之，乃聚民於亳邑中，賚之，天下遂安。帝中壬四年，中壬崩，尹乃立其族子太甲，太甲，湯長孫也。既立，尹乃作《伊訓》、《肆命》、《徂後》。太甲三年，帝不明，尹放之桐宮，攝政。後世傚尹者，皆稱阿衡故事。又三年，太甲悔過，尹迎之還，作《太甲訓》三篇。太甲崩，子沃丁立，伊尹旋薨。咎單訓政。葬尹於亳。尹有大德於商，商人祀之不絕。
## 據
*司馬遷《史記-殷本紀》
*清華簡《尚書-尹誥》
*黃麗娟《清華簡〈尹誥〉疑難字詞考釋》
*郭店本《禮記-緇衣》
*清華簡《尚書-尹至》
*《學燈》第二十一期《清華簡尹至解析》
清文宗

**大清文宗顯皇帝**，諱**奕詝**，宣宗四子，母孝全成皇后鈕祜祿氏。

道光十一年六月初九，帝降誕於圓明園澄靜齋。三十年，宣宗崩，帝奉遺詔立。時廣西人洪秀全作亂於金田，自號天王，奉上帝耶和華為天父、基督耶穌為天兄。秋，破永安州。帝遣兵伐之，秀全克岳州。三年，武昌淪陷，巡撫常大淳自害。復克江寧，陣斬兩江總督陸建瀛。秀全遂據江寧，改為天京，建國號曰太平天國。

秀全遣師北伐京師，復西征四川、湖北之地。幸賴曾國藩、李鴻章、左宗棠諸臣輔弼，得以漸平天國之黨。

六年，英吉利、法蘭西合兵破廣州，兩廣總督葉名琛被執，流於印度。七年，兵至天津大沽口，帝遣僧格林沁敗之。十年，英、法遣大兵復來侵，遂破大沽口，奪天津。帝遣欽差大臣桂良、恒祺與英使額爾金議和，不果。聯軍犯京師，與僧格林沁戰於八里橋，大破之。帝聞報，北狩熱河避暑山莊。聯軍破京師，焚圓明園、靜宜園，大肆擄掠而去。帝遣恭親王奕訢議和。遂割九龍半島與英吉利，開天津為商埠，賠兵費白銀八百萬兩。俄羅斯公使伊格那提耶夫以調停有功，迫帝割烏蘇里江東岸地於俄，復奪巴爾喀什湖東、南之地。

七月十七，帝崩於避暑山莊。諡協天翊運執中垂謨懋德振武聖孝淵恭端仁寬敏莊儉顯皇帝，葬定陵。

帝有二子：長曰穆宗載淳，孝欽皇后所出；次曰憫郡王，母玫貴人徐佳氏。憫郡王早殤，故帝尤鍾愛穆宗。及帝崩，穆宗奉詔嗣立，以怡親王載垣、鄭親王端華、戶部尚書肅順、額駙景壽、兵部尚書穆蔭、吏部左侍郎匡源、禮部右侍郎杜翰、太僕寺少卿焦祐瀛輔政，號曰顧命八大臣。恭親王與孝貞、孝欽謀，廢八大臣。兩宮遂並執朝政，孝貞號東太后，孝欽號西太后。
阮福永瑞

**保大皇帝**，諱**永瑞**，弘宗長子也，母慈宮皇太后黃氏。

維新七年，帝降誕於安舊杨品之奉化公邸。時弘宗為奉化公，不得預朝政。十年，維新帝阮福晃謀除中圻欽使，遂廢，流於印度洋之留尼旺。弘宗不與謀，遂立。啓定七年，冊帝為東宮。十年，弘宗崩，遂立，例更諱晪，更元保大。

保大二十年正月，日本逐中圻欽使，擁帝宣告獨立，建越南帝國。七月，日本敗降。越盟之胡志明自立於河內。帝宣告退位，獻國璽、國劍於越盟，後奔香港。

一九四六年，法蘭西與越盟戰於奠邊府。一九四八年，法蘭西奉帝至柴棍，立為元首，以抗越盟。一九五五年，總理吳廷琰廢而自立為大統領，帝奔巴黎。一九九七年，崩於巴黎聖寵谷軍醫院。
阮福明

**怀仁郡王**諱**明**，又諱**膺**，堅國公洪侅四子，母府妾潘氏。

嗣德二十四年六月十七降誕。建福元年六月初十，簡宗崩，無嗣。議立堅江郡公膺豉，輔政大臣阮文祥、尊室說不准，乃推帝登大位，例更諱明，以明年為咸宜元年。中圻欽使黎那引《甲申和約》，言皇帝登基須受法蘭西之冊封。咸宜元年五月十五，黎那以大兵入紫禁城，行冊封之禮，群臣敢怒而不敢言。

法蘭西召黎那歸南圻，遣參哺代之，復以可爾西為北圻統帥。四月十八，可爾西如順化，召阮文祥、尊室説來見，欲盡廢朝廷之權。説憤甚，以兵夜襲欽使府，弗克，遂挾帝奔廣平，復奔廣治，發《勤王詔》，令天下文紳抗法。時起兵者，河靜有潘廷逢，北江有黃花探，廣平有阮范遵、武仲平，乂安有阮春溫，豪傑影從，法人弗能制。欽使乃立膺豉於順化，更元同慶，遙降帝為郡公。復流阮文祥、范慎遹、尊室訂於太平洋之大溪地。

欽使遣肖蒙擊説於廣平，敗之，説走之萊州，復奔大清。同慶三年八月廿一，張光玉擒帝，獻於法人。放帝於亞非利加之阿爾及利亞，歲給資二萬五千法郎。國人號之出皇帝。

保大十九年十二月十九，以胃癌，薨於阿爾及爾之嘉隆別墅，壽七十二。
阮福昇

**文朗郡王**名**阮福昇**，初名**洪佚**，憲祖二十九子，母才人張氏。

紹治七年九月廿四降誕。及長，封朗國公。嗣德三十六年六月十六，翼宗崩。二十日，輔政大臣陳踐誠宣遺詔，以皇長子瑞國公為儲，阮文祥、尊室說廢之，擁帝登大位，以明年為協和元年。

阮文祥、尊室說跋扈，帝唯拱手而已。時法蘭西陳兵香江，帝欲假法人之手除之，陰遣使通好於法人，謀定和約。事聞阮文祥，奏於慈裕皇太后，謀廢立之事。皇太后許之，陳踐誠聞，欲白於帝，阮文祥執而殺之。十月三十，祥以兵入皇城，廢帝，幽於育德堂藥殺之。祥立簡宗為帝，明年，廢協和年號，更元建福。

維新三年，追封文朗郡王，諡莊恭。
阮恭宗

**大南阮朝恭宗惠皇帝**，諱**膺禛**，建瑞公洪依次子，母太妃陳氏。

嗣德五年正月初四降誕。二十二年，翼宗無子，入嗣為皇長子，皇貴妃武春氏育之，封瑞國公，居於育德堂，以范慎遹授讀。

瑞國公素善法蘭西之人，翼宗惡之，欲廢瑞國公以立養善堂膺祜。慈裕太后以膺祜年幼，不許，翼宗弗敢違。嗣德三十六年六月十六，翼宗崩。二十日，輔政大臣陳踐誠宣遺詔，以瑞國公為儲，阮文祥、尊室說責瑞國公隱滅遺詔，廢之，幽於太醫院。御史潘廷逢諫，放歸鄉里。推朗國公洪佚登大位，以明年為協和元年。

建福元年，薨於禁所。成泰元年，子昭登大位，以瑞國公為皇考。二年，諡恭惠皇帝，以葬所為安陵。十三年，尊為恭宗，諡寬仁睿哲靜明惠皇帝。
孝欽顯皇后

大清**孝欽顯皇后**葉赫那拉氏，滿洲鑲黃旗人，安徽徽寧池太廣道惠徵女。

道光十五年十月初十，誕於京師西四牌樓劈柴胡同。咸豐元年，選秀入宮。二年，送入圓明園，號懿貴人。后通詩書、工書法，文宗寵之。四年，封懿嬪。六年三月，誕皇長子穆宗載淳，晉封懿貴妃，文宗益寵焉。十年，英法聯軍破京師，后從幸熱河。文宗崩於避暑山莊，詔載淳嗣位，以怡親王載垣、鄭親王端華、戶部尚書肅順、額駙景壽、兵部尚書穆蔭、吏部左侍郎匡源、禮部右侍郎杜翰、太僕寺少卿焦祐瀛八人輔政。太后謀於恭親王奕訢，誅八大臣，尊為**慈禧皇太后**，與孝貞垂簾聽政，年號同治。

同治十三年，穆宗崩，無嗣。太后以醇親王奕譞子德宗載湉入嗣大統，更元光緒。六年，不豫，德宗命諸督撫薦醫治疾。八年，疾愈。孝貞皇后崩，太后獨當國。十年，法蘭西侵越南。訂《中法新約》，越南遂為法國保護焉。二十年，朝鮮東學黨作亂，日本侵之。德宗遣兵救朝鮮，敗績，訂《馬關條約》。二十四年，德宗行戊戌變法。太后自頤和園入紫禁城，禁德宗於瀛臺，行訓政。以端郡王載漪之子溥儁為大阿哥。

二十六年，義和拳事起，載漪等信其術，言於太后，謂為義民，縱令入京師，擊殺德意志使者克林德及日本使館書記，圍使館。遂詔宣戰於德國、奧匈帝國、比利時、西班牙、美國、法國、英國、義大利、日本、荷蘭、俄羅斯十一國。德、奧、美、法、英、義、日本並俄八國，聯師來侵，破京師，太后與德宗西狩西安。二十七年，訂《辛丑條約》。三十二年，下詔立憲。

三十四年，疾。十月廿一，德宗崩，太后以溥儀入嗣大統，命授醇親王載灃攝政王。廿二，亦崩，年七十四，葬定陵隆福寺。諡孝欽慈禧端佑康頤昭豫莊誠壽恭欽獻崇熙配天興聖顯皇后。
## 據
*《清史稿·卷二百十四·列傳一·孝欽顯皇后》
晉武帝

**晉世祖武皇帝**諱**炎**。字**安世**。晉文帝昭長子也。祖晉宣帝懿。魏帝髦見弑崩，司馬昭使炎迎常道鄉公奐於東武陽，是爲魏元帝。晉祚初立，封炎爲晉世子，拜副相。咸熙二年，晉文王薨，炎嗣位，拜相國。令寬刑宥罪，撫眾息役，國內行服三日。王目魏祚之衰，殆非一世，遂有僭立之心。未幾，使何曾、王沈、賈充、裴秀開府。曾等皆王鷹犬也。魏元帝陰知其意，使太保鄭沖奉策讓國。王辭再三，受之。咸熙二年冬十二月丙寅，王即位於南郊，改元泰始。二年春，解漢室禁錮，立皇后楊氏。八月，用前代正朔服色，皆如虞遵唐故事。十一月，倭人來晉。泰始三年春，立皇子衷爲皇太子。以李憙為爲東宮傅。九月，詔增吏俸。

泰始四年春正月，帝耕藉田，大赦。增漢室屬官。九月，大水，伊、洛溢。詔振之。十月，吳寇襄陽、江夏、鬱林，晉軍擊還。十一月，詔郡國舉賢良。五年春二月，置秦州。以羊祜都督荊州諸軍事。衛瓘都督青州諸軍事。司馬伷都督徐州諸軍事，鎮東大將軍。六年夏六月，以司馬駿都督雍、涼二州諸軍事，鎮西大將軍。十一月，帝行幸辟雍，行鄉飲酒之禮。十二月，吳將孫秀來奔，封會稽公。八年秋九月，吳將步闡來降，封宜都公。吳陸抗聞之，擊闡，荊州督羊祜戰抗，不克。抗擒闡歸。九年冬十一月，帝臨宣武觀閱軍。十年夏四月，吳孟泰、王嗣降。八月，虜寇涼州金城，使鎮西將軍司馬駿討之。平。九月，以陳騫爲太尉，拔吳枳裏城。十二月，吳嚴聰、嚴整、朱買率眾降。咸寧元年，追尊帝父、叔、祖，加廟諡。是歲，洛陽疫，死者眾。二年春，帝染疾，稍瘳，群臣上賀，帝卻之。冬十月，任司馬駿爲征西大將軍，羊祜爲征南大將軍。帝素以宗室爲重，三年春，以扶風王司馬亮爲宗師。八月，大封宗室諸王。以司馬亮爲鎮南大將軍。十一月，帝臨宣武場閱兵。咸寧五年春，饑。帝御膳減半。十一月，征吳。

太康元年春三月，龍驤將軍王浚次建業，吳皇帝孫皓面縛輿櫬，降。吳平。三國一統。五月，封孫皓爲歸命侯。九月，群臣請封禪，帝不許。二年春三月，帝選故吳姬妾五千人入宮。太熙元年春正月，帝崩，壽五十五，葬峻陽陵。諡曰武皇帝，廟號世祖。皇太子衷嗣。

## 據
*房玄齡《晉書》
阮景宗

**大南阮朝景宗純皇帝**，諱**昪**，又諱**膺豉**，純毅堅太王洪侅長子，母堅太王妃裴氏。

嗣德十七年正月十二降誕。翼宗無子，遂入嗣為皇子，善妃阮廷氏育之，居正蒙堂，以范慎遹授讀。咸宜元年，輔政大臣尊室説舉兵抗法蘭西，敗，咸宜帝奔廣治省，詔各地勤王。五月廿二，法中圻欽使參哺擁膺豉居大位，遙降帝郡公，以阮文祥、阮有度、潘廷評輔政，實則監之。參哺以帝與尊室説作亂，棄咸宜年號，稱同慶乙酉年；明年，始稱同慶元年。

法人雖立膺豉為天子，然民心不附，各地文紳皆起義兵以應帝勤王之詔。參哺歸罪阮文祥、范慎遹、尊室訂，流於太平洋之大溪地，復削尊室説尊人籍。遣阮仲合伐義軍，弗能勝。膺豉懼帝復至，則其首領不能保也，遂甘為法人鷹犬，法人之用事於國中，膺豉無不聽焉，又親至廣平，欲招帝來降，不果。復加黃繼炎大學士銜，往諭之。三年八月廿一，張光玉叛，擒帝來獻，法人遂流車駕於亞非利加之阿爾及利亞。

膺豉性苛忍，宮人有小過即毒毆之，即病也而忌醫，顓為符水以祛，臘月廿七病卒。子寶嶹年幼，不能當國。乃立恭宗之子昭。諡弘烈聰哲敏惠純皇帝，廟號景宗，葬思陵。啟定元年，寶嶹立，諡配天明運孝德仁武偉功弘烈聰哲敏惠純皇帝。
阮簡宗

**大南阮朝簡宗毅皇帝**，諱**昊**，又諱**膺祜**，堅國公洪侅次子也，母堅國公妃裴氏。

嗣德二十二年正月初二降誕。翼宗無子，遂入嗣為皇三子，學妃阮氏育之，居養善堂。帝聰明好學，翼宗愛之。時瑞國公為皇長子，與法蘭西人善，翼宗惡之，欲廢之以立帝為嗣。慈裕皇太后以帝年幼，不許，事遂寢。

三十六年，翼宗崩，輔政大臣陳踐誠宣遺詔，以皇長子瑞國公為儲，阮文祥、尊室說廢之，改立朗國公。帝昇謀與法蘭西定和約，亦廢，乃立養善堂，更元建福。時帝年方十三，以阮文祥、尊室說輔政。四月十七，法蘭西與大清定約於天津，大清棄越南之宗主權。五月十三，法使來順化。遣阮文祥、范慎遹、尊室灞與之定約，越南遂歸法蘭西保護焉。

六月初十，崩，得年一十五歲。諡紹德止孝淵睿毅皇帝，葬陪陵。
阮憲祖

**大南阮朝憲祖章皇帝**，諱**暶**，聖祖皇帝長子也，母佐天仁皇后胡氏。

嘉隆六年五月十一降誕，初諱**曧**，明命四年更諱**綿宗**。明命二十一年臘月廿八，聖祖崩。憲祖以皇長子，奉遺詔嗣位，以張登桂、武文解、阮知方、林維浹輔政。翌年正月二十，行登基大典於太和殿，更元紹治。

時張明講奉命駐鎮西城，鎮撫真臘。然講身受重寄，撫禦乖方，土民群然起變。真臘王子安東自立於鎮西城，黎文𠐤之黨林森亦作亂於南圻。暹羅遣質知助之，鎮西盡陷。帝遣張明講、黎文德、阮公著、阮進林、林維浹伐之，弗克。乃詔張明講歸。講羞憤而死。詔追奪其將軍職；念其平黎文𠐤亂黨之功，贈協辦大學士銜。真臘遂屬暹羅。然暹人軍於真臘，安東不能忍，遣使來救。帝遣阮知方、尹蘊、尊室議救之，敗暹羅。遂於質知共約退兵。

五年，有法蘭西火輪船一艘至沱㶞，請釋傳教士之囚。先是，聖祖命捕泰西傳教士，盡拘於順化，令譯泰西經部書。至是，帝命盡釋之，令其歸國。七年二月初七，復有法國火輪船兩艘來沱㶞，請廢禁教令。憲祖弗許。法人放砲，盡沉大南之兵船而去。憲祖大怒，自是禁教益嚴焉。

二月廿五，崩，壽三十九。詔皇子洪任嗣位，以張登桂、武文解、阮知方、林維浹輔政。諡紹天隆運至善純孝寬明睿斷文治武功聖哲章皇帝，葬昌陵。
大韓高宗

**大韓高宗太皇帝**，諱**李㷩**，字聖臨，珠淵，興宣大院君昰應次子也，母純穆大院妃閔氏。

咸豐二年七月廿五，降誕於漢陽貞善坊。初封翼成君。同治二年冬十二月，哲宗崩，無嗣。大王大妃趙氏與興宣君謀，以君入嗣大統。十三日，王御仁政門即位。大妃垂簾聽政，時領議政金左根。同治五年秋八月三日，教中外大小臣民，斥天主教。八月初十，王御誠正閣行經筵。語及楚漢相爭之事。十六日，副護軍奇正鎭上疏，請定廟算，修辭令，審地形，練兵以備外敵。王嘉之。

朝鮮傳國五百歲，至王而泰西大至。王甫即位，大王大妃問中原洋人事，濟州正使趙然昌對之。同治十年，王八年四月二十四，泰西人來犯，逼沁府。明日，王御延生殿受講。曰：「洋夷之侵犯我境，極爲痛惋矣。」
 
王性庸懦，垂拱五十年，或見撓於大院君，或受制於明成皇后，或見脅於諸臣，舉棋不定，國家元氣盡散。初，朝鮮為大清藩屬。光緒二十年，東學黨作亂，日本侵朝鮮。大清發兵來救，敗績。十二月十二日，詣宗廟，頒洪範十四條，去清國宗主。十六日，改議政府爲內閣，移設宮內。易服色。十七日，百官具新式尊號以奏。王稱大君主。二十一年夏七月初五，以金弘集爲內閣總理大臣。八月初一日，王御寶賢堂接見各國公使、領事。二十三年，更國號曰大韓帝國，改元光武，即皇帝位。

光武十一年夏六月，海牙密使事發，日人震怒。九日，頒詔罪己。謂：朕守列朝丕基於今四十有四載，屢經多亂。云云。遂命皇太子代理儀節。十日，帝有詔，自是日始，國政一決於皇太子。十二日，再諭大小臣民，謂己誤解時勢。二十二日，革軍制。太子坧登大位，更元隆熙。帝稱太皇帝。隆熙四年，日本併韓國，朝鮮喪國。帝見廢為李太王，居德壽宮。

日本大正八年，王薨，或謂日人以毒食進藥殺之。韓人皆憤而起義，是為三一運動。諡**統天隆運肇極敦倫正聖光義明功大德堯峻舜徽禹謨湯敬應命立紀至化神烈巍勳洪業啓基宣曆乾行坤定英毅弘休壽康文憲武章仁翼貞孝太皇帝**，葬洪陵。

## 攷
*朝鮮王《日省錄》
*《承政院日記》
*《高宗實錄》
阮翼宗

**大南阮朝翼宗英皇帝**，諱**時**，憲祖次子也，母儀天章皇后范登氏。

明命十年八月廿五降誕，初諱**洪任**。庶兄洪保不學無術，憲祖惡之，廢而立洪任。及憲祖崩，詔立洪任，例更諱時，更元嗣德。張登桂、武文解、阮知方、林維浹仍為輔政。

時北圻、華南皆大饑，民多為亂。嗣德七年，洪保謀立，伏誅。帝奉憲祖遺詔，捕信耶穌教者益嚴，事聞泰西。十一年，法蘭西、西班牙遣兵來伐，焚嘉定城，取南圻。官軍敗，乃與兩國定約，賠四百萬兩，割南圻之邊和、嘉定、定祥三省，開沱㶞、廣安、巴喇為通商之埠。

南圻乃世祖中興之地，帝欲贖歸，遣潘清簡、范富庶、魏克憻使法，法皇拿破崙三世弗肯聽。時法國工業革命方盛，簡歸報帝，欲行改革，帝怒斥之。

十六年，有太平匪吳鯤竄入高平，以衆降。帝許之。二十三年，吳鯤反，奪高平省城，復攻北寧。剿撫翁益謙射殺之，其衆遂潰，分為黃旗、黑旗、白旗之黨。黑旗匪首劉永福與黃旗匪首黃崇英不睦，以兵傾軋。帝遣黃繼炎往討之，永福以衆來歸。遂合大清之師，擒斬崇英。

二十五年，法商塗普義請通商，阮知方斥卻之。二十六年，法蘭西遣安鄴破河內城，阮知方自害。帝遣陳廷肅、阮仲合往諭之，安鄴弗聽。繼炎諭黑旗兵，襲殺安鄴於紙橋。黎俊、阮文祥使柴棍，與法蘭西統帥游悲黎盟。乃復得河內之地。

三十五年，法蘭西遣李威利侵北圻，破河內。帝遣范慎遹如清，清遣唐景崧、徐延旭以兵來救。劉永福斃威利於紙橋。事聞法國，遣波滑率大軍來侵，河內、南定、歸仁、海防皆陷。游悲黎復遣孤拔，以水師陳兵香江。三十六年六月十六，無子而崩。二十日，輔政大臣陳踐誠宣其遺詔，以皇長子瑞國公為儲，阮文祥、尊室說廢之，立憲祖幼子洪佚為帝。諡繼天亨運至誠達孝體健敦仁謙恭明略睿文英皇帝，廟號翼宗，葬謙陵。
宮刑

**宮刑**，古之刑法也。丈夫去其勢，女子閉於宮。

夏后氏之時，已有是刑，以懲通姦亂倫之輩。《尚書》有五刑，謂墨、劓、刖、宮、大辟也。隋文帝訂《開皇律》，始廢。然大逆之人，有未成年之族人者，亦受宮刑，沒入宮中為中官。
宦官

**宦官**者，或謂**寺人**、**中官**、中涓、內臣、內官、內侍、內豎、中貴人、太監、公公、閹人。職司廷內大小雜事，不得參國事，惟因與皇族朝夕相處，能博信於人，或趁隙而入，史上亦存宦官亂政之況。宮中之閹人也。

## 據
*《周禮》謂：宮者使守內，以其人道絕也。
*至東漢，宦者盡用閹人，得弄權。
*至遼，以太監職咸授中官，遂呼中官為太監云。
*至明，以太監職咸授司禮監秉筆太監。
*辛亥革命，民國肇建，宦官始廢。
切腹

**切腹**，日本武士自戕之法也，以脇差屠腹。

切腹者，先作辭世之句。作畢，跪於地，以脇差自左向右，橫屠其腹；復上揚，縱屠之，出其臟腑。喚介錯，斷其首。
尚敬王

**[[琉球國]]中山王尚敬**，字**允中**，後尚氏之十三代王也，先王尚益長子。

康熙三十九年六月十九日降誕，童名思德金。初封讀谷山王子。及尚益立，冊為世子，封中城王子，以蔡溫傅之。

五十二年，尚益薨，敬嗣立，遣使如清求封。五十七年，聖祖遣翰林院檢討海寶、編修徐葆光齎詔至國，諭祭尚益，封尚敬為琉球國中山王。

初，日本薩州年索貢於琉球，大清賜物多為所奪，國用甚缺。王以蔡溫為國師，自是國庶，人呼為賢君。

乾隆十六年正月廿九，薨，壽五十一，葬玉陵。世子尚喜更名曰穆，奉詔登大位。
尚泰久王

**[[琉球國]]中山王尚泰久**，前尚氏六代王也。神號那之志與茂伊，亦呼曰大世主。永樂十三年降誕。尚巴志王七子。

初，巴志王平山北、山南，一統琉球，封泰久於越來。景泰四年，金福王薨，王子志魯與王弟布里爭位，兩傷俱絕。金福絕嗣，泰久為衆所推，登大位，遣使如明求封。七年，代宗遣吏科給事中李秉彝、行人司行人劉儉齎詔至國，諭祭故王金福，冊泰久為琉球國中山王。

王以永樂通寶為模，改鑄大世通寶。勝連按司阿摩和利與中城按司護佐丸不睦，天順二年，誣以謀反。王被讒惑，令其伐之，護佐丸自害。阿摩和利以兵圍首里，欲行篡逆，弗克。王遣鬼大城往討之，乃伏誅。時琉球居海道要衝處，商賈輻輳。王乃鑄萬國津梁之鐘，懸於首里城正殿，以誇耀焉。四年，薨。子尚德嗣。
尚溫王

**[[琉球國]]中山王尚溫**，後尚氏之十五代王也，故世子尚哲次子。

乾隆四十九年二月初一降誕。五十三年，世子尚哲薨，冊為王世孫，封中城王子。六十年，尚穆王薨，乃登大位，遣使如清求封。嘉慶三年，國師蔡世昌奏請設國學，許之，乃開國學於首里之北，始開科取士。王作《國學訓飭士子諭》，親臨勸學。

五年，仁宗遣翰林院修撰趙文楷、編修李鼎元齎詔至國，諭祭故王尚穆，冊尚溫為琉球國中山王。六年，始開鄉學。七年，以痘瘡薨於首里，壽十九，葬玉陵。子尚成立。
趙爽

**趙爽**，一名**嬰**，字**君卿**，三國吳國疇人也。其生卒之年，不可考。或有言，黃武元年許，趙爽探《周髀算經》而註之，作《周髀算經註》。并書《勾股圓方圖註》，證勾股定理也。

## 據
*《周髀算經（四部叢刊本）》
維基大典日本語版

**維基大典日本語版**，屬維基媒體基金會。

初立於平成十三年十月十五日，以拉丁字母、日語羅馬字書。十四年九月一日，以假名、漢字書，亦譯之前之文為假名、漢字。至二十五年六月十三日，已有文八十萬餘矣。

## 他典
*維基大典日本語版
世界語維基大典

**世界語維基大典**者，維基大典之世界語版也，屬維基媒體基金會。肇立於二〇〇一年十二月，至二〇一四年四月十三日，已有文十九萬餘矣。

## 他典
*世界語維基大典
韓國語維基百科

**韓國語維基百科**者，維基大典之韓語版也。屬維基媒體基金會。初立於二〇〇二年十月十一日，至二〇一二年二月五日，有文十八萬餘。

## 他典
*韓國語維基百科
成在基

**成在基**（韓國語︰**성재기**），號審軒，心軒（심헌），韓國人權運動家、哲學者。韓國大邱市人也，原鄕昌寧。一九六七年九月十一日生。嘗任男性連帶創健者，
二〇〇八年後嘗任男性連帶主席。實爲南朝鮮男性人權活動之父也。二〇一三年七月二十六日為自殺，年四十六。

## 外連
* 韩国一男子呼吁捐助 竟“假戏真做”跳江身亡 人民网 2013年07月30日
* 韩国一男子呼吁捐助 竟“假戏真做”跳江身亡 
* 男子呼籲捐助“假戲真做”跳江身亡 朝鮮日報 2013.07.29
* 韓男子投江自盡 電視台全程拍攝
* 韓國KBS電視臺記者直播一男子自殺全程引爭議

分類:大邱廣域市列傳
尚泰王

**[[琉球國]]中山王尚泰**，後尚氏之十九代王也，先王尚育次子。

道光二十三年七月初八降誕。二十四年，王世子尚濬早殤，乃以次立為世子。二十八年，育王薨，王以世子立，太妃元貞稱制。時國用奇缺，災禍屢降。咸豐四年，有亞美利加國火輪船至國，脅以兵威，與王定約。法蘭西、和蘭之船繼至，亦定約。有士人名向永功者，以通泰西諸語見用於王。然永功通於日本薩州，謀購法蘭西大炮，事敗，與物奉行向如霖伏誅，法司馬克承坐流伊江島。

同治五年，清穆宗遣右春坊右贊善趙新、內閣中書舍人于光甲齎詔至國，諭祭故王尚育，冊王為琉球國中山王。七年，日本王政一新，遣國相尚健、法司向有恒如東京慶賀。日本鹿兒島縣權典事右松祐永篡改國書，更「琉球國中山王尚泰」曰「琉球尚泰」，改「壬申七月十九日」為「明治五年七月十九日」。明治天皇大悅，以琉球臣服，廢琉球為藩，冊王為琉球藩王。王大驚，遣使抗議，日皇弗聽。乃遣物奉行向德宏、世子講解官林世功如清，盡訴其事。八年，琉球貢船陡遭逆風，漂至臺灣八瑤灣，為生番所害。翌年，日本伐臺灣。

清以琉球案交涉於日本，日本不理。王亦遣官如東京，赴泰西列國使館抗議。日皇憂之，遂納伊藤博文之議，於琉球行廢藩置縣。光緒五年，日本松田道之以大兵入琉球，遷其宗器，廢為沖繩縣。琉球民心殊不平，咸欲為亂。士人亦作血判書，謀抗日本。松田憂而卒。日皇聞之，乃遷王尚泰、王世子典於東京，封侯爵，以絕民望。日皇賜邸於東京府麹町區，雖曰禮遇，實則幽之。明治三十四年，薨於邸，歸葬玉陵。子尚典襲爵。
尚灝王

**[[琉球國]]中山王尚灝**，後尚氏之十七代王也。故世子尚哲四子。

乾隆五十二年五月廿九降誕。嘉慶五年，宜野灣王子尚容無嗣，奉旨入嗣。八年，尚成薨，無嗣。先王溫無嗣，議立弟灝。容無奈，乃奉還尚灝，入繼大統。王遣使如清求封。十三年，仁宗遣翰林院修撰齊鯤、工科給事中費錫章齎詔至國，諭祭故王尚溫，冊尚灝為琉球國中山王，故世子尚成亦得追封。

時琉球國用奇缺，災異屢降。王雖欲治之，力尤不足。乃貪盃好色，多娶民女。常遷怒於大臣，群臣懼之。乃於道光八年幽王於浦添間切城間村，奉世子尚育攝位，尊王為坊主御主。坊主御主，球語謂僧王也。

十四年，薨於浦添。世子育嗣。
德川吉宗

**德川吉宗**，日本江戶幕府之八代征夷大將軍也。

貞享元年十月廿一日，誕於和歌山城若山吹上館，初諱賴久，後改賴方。父紀伊藩主光貞。元祿十年，封葛野藩主。及紀伊藩主賴職薨，入嗣為藩主，行改革，民以為賢侯。

享保元年，征夷將軍家繼薨，無嗣。賴方為宗親，入嗣將軍之統，更名吉宗。初，日本米價奇貴，民大饑，皆欲為亂。至吉宗立，行享保改革，闢新田。民德之，呼曰米將軍。

延享二年，遜位於長男家重，尊為大御所。寬延六年，薨。
足利義量

**日本國王**，**征夷大將軍**諱**義量**，日本室町幕府之五代征夷大將軍也。義持長子也，母日野榮子。

應永十四年，誕於京都。三十年，義持遜位於公，仍秉國政。三十二年，以疱瘡薨，壽一十九。無嗣，叔義教立。
尚元王

**[[琉球國]]中山王尚元**，後尚氏之五代王也，神號日始按司添。先王尚清次子。

嘉靖七年降誕。嘉靖三十五年，清王疾甚，召三法司毛龍唫、和爲美、葛可昌入，詔以次子元嗣。及清王薨，爲美、可昌謀立伊江王子鑑心。龍唫提薙刀怒叱之，二人遂不復言。乃立尚元，流爲美於久米，流可昌於伊比屋。王遣使如明求封。嘉靖四十一年，世宗遣刑科給事中郭汝霖、行人司行人李際春齎詔至國，諭祭故王尚清，冊王為琉球國中山王。

王體弱，國政咸歸三法司，國人呼為啞王。四十四年，倭寇侵北山，監守鄭都破之，獻捷於明。隆慶五年，奄美酋長叛，日本薩州遣師助之。王御駕親往征之，病篤。法司馬順德祈於天，願代王死。王乃病愈，而順德卒。王封其子似龍為國頭按司，世襲爵焉。六年，薨，子永立。
尚豐王

**[[琉球國]]中山王尚豐**，後尚氏之八代王也，神號天喜也末按司添。大金武王子尚久四子。

萬曆十八年十一月十三降誕。初，尚永王薨，議立王弟尚久。久固辭，乃推永王之婿尚寧嗣位。四十四年，豐入質日本薩州。尚久祈於觀音，許以歸國時則立廟祭祀。翌年，乃得歸，以功陞國相。寧王無後，豐以子尚恭入嗣為世子。天啓元年，寧王薨，議以世子尚恭年幼，不得立，乃推恭父尚豐登大位，遣使如明求封。

崇禎六年，思宗遣戶科左給事中杜三策、行人司行人楊掄齎詔至國，諭祭故王尚寧，冊王為琉球國中山王。十三年五月初四，薨。世子恭早殤，三子賢立。

## 攷
尚永王

**[[琉球國]]中山王尚永**，後尚氏之六代王也。神號英祖仁耶添按司添，又呼曰日豐操王。先王尚元次子。

嘉靖三十八年降誕。庶兄康伯，母賤，不得嗣。隆慶六年，元王薨，永登大位，遣使如明求封。萬曆七年，神宗遣戶科左給事中蕭崇業、行人司行人謝杰齎詔至國，諭祭故王尚元，冊王為琉球國中山王。

時倭寇為虐，王弗能制。十六年，日本國關白遺書琉球，言欲伐朝鮮，琉球宜以兵來會；不從，則先伐之。王憂驚而薨。無嗣，婿寧登位。葬玉陵。
小野田寬郎

**小野田寬郎**，姓**小野田**，**寬郎**其名也。日本和歌山縣海南市人，大正十一年三月十九日生，及長，業於中國武漢「田島洋行」。時日中構兵，既冠，乃應召入軍，爲和歌山歩兵第六十一連隊陸軍二等兵。

昭和十九年，以少尉銜受令攜部駐菲律賓盧邦島，以迎美軍。上司谷口義美少佐語之曰：「今時勢維艱，我等暫避敵之鋒芒，汝為天皇堅守此土，功莫大焉。不出三五載，必親率王師迎汝，爾儕遊擊此地可也，萬望勿取玉碎之策也。惟听吾令，汝方可止戰，餘皆矯也，勿信！」小野田領命。

翌年，美師下菲律賓，小野田部亡十之八九，惟與部屬島田等三人避於密林中。八月十五日，天皇終戰詔下，美師遍歷太平洋諸島宣之，小野田以爲其詭也，不顧。

後四年，其從者赤津潛離藏地以降菲，世乃知其事。後，菲累投書於野，冀曉之而來降。小野田俱弗信，蓋以谷口必親達收兵之令也。雖嘗於所竊收音機悉當世之事，若朝鮮戰爭、越南戰爭等，皆自忖為日師反撲所致。猶負隅頑抗，數十年間，時襲平民，劫掠補給，數年間，從者亦盡亡。

迨至四十九年，邂逅遊者鈴木紀夫於野，備言三十年滄桑，乃信之，曰：「余昔受將令守此土，今無令不敢擅回也，必得上司谷口軍令乃止。」鈴木乃歸日尋谷口，三月，鈴木隨谷口返，散書於野，其略曰：「谷口抵菲，約於某所相見，有令見達。」九日，如約來，谷口乃宣諭天皇詔書，令其歸降。次日，小野田遂隻身謁菲軍營，奉其兵曰：「余，陸軍少尉小野田寬郎也，今奉將令，解甲請降。」

計小野田之匿林中凡二十九年，傷亡軍警平民百三十余人，菲律賓民眾欲繩之以付有司，以日府斡旋得免。

既歸，日府賞日元百萬褒其忠，人感其節，亦爲之籌款。小野田並皆不受，轉贈靖國神社。以野居多年，不諳新事，更惘於和平憲法，未幾，遷居巴西，事農。或問及其所傷斃者，輒應曰：「時，余為兵士，以膺命為天，餘無悔也。」

平成二十六年正月十六日，歿於東京聖路加國際醫院，年九十一歲。

以其率師從國與舉世為敵，且於戰後猶冥頑負隅，世多非之。然亦有以其三十年無令不降，欽其守志不移，以為士兵楷模者。
分類:大正列傳
分類:和歌山縣列傳
計順市

**計順市**，或曰**奎松市**，菲律賓之市也，居呂宋島，嘗為國都，有馬尼拉大學、菲律賓大學；口二百三十萬，菲國之冠也。
鄭迵

**鄭迵**，字**利山**，琉球丑日番之法司也，仕後尚氏。

嘉靖二十八年，誕於琉球唐榮。其祖肇祚，大明福建長樂人也。四十五年，泛海入明，為國子監官生。及歸，授都通事，封謝名親雲上。萬曆七年，隨王舅馬良弼入貢。八年，授總理唐榮司。

三十年，進貢船陡遭逆風，漂至日本仙臺。日本征夷將軍德川家康以禮送還，諭以入貢。法司翁寄松欲從之，迵固諫，劾寄松賣國。尚寧王從之，乃奪寄松官，廢為百姓。迵擢為法司，封**謝名親方**。球例：法司無用唐榮出身者；有之，自迵始。三十六年，日本薩州使僧至，脅以入貢，迵厲聲叱之，使僧畏首而退。事聞薩州，島津家久怒，翌年，遣大兵三千伐琉球。迵與毛繼祖據那霸以抗，敗績，奔唐榮，為日兵所執，械送鹿兒島。家久嘉其忠，遣使招降，迵怒斥之。

時琉球為日兵所破，寧王被執薩州。三十九年，家久脅以威，迫王訂《掟十五條》，王與群臣連署，誓以世代事薩州。迵拒不從，九月十九，被殺於鹿兒島。薩州之人聞其威名，及臨刑，多往觀，街巷為之一空。

迵預知其死，故稱蔡堅之才足可托貢典之事，薦於王。及王歸國，即擢蔡堅為總理唐榮司。

向象賢修《中山世鑑》，以寧王聽迵之言，失聘問之禮，論迵為權奸，誣為「邪名」。及蔡溫修《中山世譜》、鄭秉哲纂《球陽記事》，亦多從之。清人周煌作《琉球國志略》，嘉迵之忠，列於忠節傳。
公曆二月五日

**二月五日**者，公曆之卅六日也，距歲暮餘三百廿九日（閏年乃三百三十日）。

## 是日大事
*一九一二年：中國銀行立於上海。
*一九四〇年：十四世達賴喇嘛坐床。
*二〇〇三年：世界貿易組織納亞美尼亞。

## 生
*一九三七年：王選生。

## 卒
*一六六一年：清世祖崩。
*一九八四年：粟裕卒。
*二〇〇四年：臧剋家歿。

## 節日
*二月五日者，聖馬力諾之解放日也。
司馬倫

趙庶人**司馬倫**字**子彝**，河內溫人也。父懿，晉宣王。倫其九子也。母柏夫人。兄師、昭。八王之亂，倫列第三。

晉祚初立，封琅邪郡王。坐罪當棄市，武帝以族叔故，赦之。咸寧三年八月，封趙王。惠帝立，以倫爲征西將軍。鎮秦關。倫在關中賞罰失式，狄人反，帝征還京師。倫在京，深與賈皇后交結。礙於張華、裴頠，不得錄尚書令。

愍懷太子遹爲賈后廢。司馬雅、許超意不平。與倫鷹犬孫秀謀反正。孫秀說論，倫納之。將起事，孫秀懼太子復位，將不己利。遂譖太子於倫。倫從秀計，緩起事，待賈皇后害太子，徐舉兵討之，名義是得。會太子薨，倫、秀焉始舉兵，傳敕諸部，誅賈后。倫矯詔入大內，迎皇帝幸東堂。廢賈后爲庶人。幽之建始殿。尋飲之金屑酒。是夜，倫執賈謐、張華、裴頠、解結、杜斌等，皆斬於殿前。翌日，倫矯詔自封使持節、大都督、督中外諸軍事、相國、侍中。攝政，總百官。廣封己臣，咸與之大郡。

既執政，倫質凡庸，事皆從孫秀。淮南王司馬允、齊王司馬冏憤甚，允反，倫、秀討平之。皇帝加倫九錫，益封五萬戶。秀陰謀大位，使牙門趙奉偽作司馬宣王語，矯作禪讓之詔而帝倫。倫不受，秀更進百官偽符，倫遂許之。是日夜，倫等廢惠帝，幽之金墉城。兵卒五千人擁倫登太極殿，倫遂僭皇帝位。大赦，改元建始。爵其黨，時人譏之曰「貂不足，狗尾續。」及金銀之用不足，易以白版封候。倫爲皇帝，孫秀居相，事皆關白秀，倫無之預。

未幾，司馬冏、司馬顒、司馬穎舉兵反倫。倫、秀挈將士與戰，大敗，時朝堂怨望已久，欲誅倫、秀者往往而在。二人去就未決，王輿反，引營兵七百餘人入大內，約禁軍爲內應。收孫秀，斬之。詔倫禪位，歸政惠帝。帝既還，梁王司馬彤言倫兇逆，宜伏誅。百官皆是彤。賜倫死，飲之金屑苦酒。倫臨死號曰：「秀我誤！秀我誤！」。死。

## 據
*房玄齡《晉書》
司馬冏

**齊武閔王司馬冏**字**景治**。河內溫人也。晉文王昭孫，齊獻王攸之子。八王之亂，冏列第四。

永寧元年，趙王司馬倫廢惠帝，踐祚，封冏鎮東大將軍、開府儀同三司。冏目朝廷離心，欲興兵討倫。陰與司馬處穆謀。倫稍覺，遣使覘冏。冏懼其謀泄，殺處穆。倫心乃安。三月，冏與何勖、龍驤將軍董艾等起軍，傳檄天下。成都王司馬穎、河間王司馬顒、長沙王司馬乂應之。冏君次陽翟，與倫軍戰，失利。鑒壘自守。待司馬穎破倫軍，冏復出兵，大勝。王輿反於大內，迎惠帝反正。冏引甲士數十萬上洛，威震京都。帝拜冏大司馬，加九錫。冏攝政。

冏既執政，居其父故宮。廣建府邸，取民地以營私邸。禮制擬於王者。封其鷹犬五人，號曰五公。萬事皆關白冏，惠帝無預焉。或有諫冏戒驕橫者，冏并不置。翊軍校尉李含奔河間王司馬顒，矯詔討冏。顒乃上表興兵。冏得表大恐，與公卿議。或有勸冏歸政顒、潁者。或有言委權必無善終。冏不知去就。長沙王司馬乂引軍入大內，冏與乂大戰禁中。翌日，冏敗，乂斬之閶闔門外。薨。

永興初，惠帝以冏勤王有功，赦其三子還第。永嘉中，懷帝詔還贈冏大司馬，加侍中、假節，諡曰武閔。
## 據
*房玄齡《晉書》
拉丁文維基大典

**拉丁文維基大典**（拉丁文：VICIPÆDIA LATINA）者，乃維基大典協作計畫之拉丁語版也，屬非營利組織維基媒體基金會所掌。初立於二〇〇三年十一月二十二日。至二〇一四年四月，已得文十萬餘矣。

## 他典
*拉丁文維基大典
司馬亮

汝南文成王**司馬亮**字**子翼**。晉宣王懿庶三子也，兄師、昭。八王之亂，亮列第一。

亮初仕魏，討諸葛誕於壽春，不利，免官。晉祚初立，封扶風郡王。西戎害涼州刺史胡烈，亮救援不利，復免官。少頃，奉命納吳降將步闡。亮事母孝，母伏氏有小疾，亮兄弟爲之禊於洛濱，武帝嘉之。以爲宗師。咸寧三年，封汝南王。鎮南大將軍。歷遷太尉。武帝疾篤，欲詔亮顧命，楊駿沮之。亮以駿將之害，問策於人，或勸之興兵討駿，亮不從。是夜奔許昌。會駿受誅，晉位太宰，入朝不趨，劍履上殿。與衛瓘共攝政。

亮既執政，懼楚王司馬瑋有異，欲削其兵。瑋深銜之。遂遣其部曲夜圍亮府。亮驚，不知去就，遂爲瑋虜。亂兵無以罪亮，未有敢殺之者，瑋急曰：殺亮者賞。亮遂薨。

## 據
*房玄齡《晉書》
越南文維基大典

**越南文維基大典**者，維基大典之越南語版也，屬維基媒體基金會。二〇〇二年十一月，越南文大典初立於世。至二〇一四年四月，已得文八十八萬餘矣。

## 他典
*越南語維基大典
俄文維基大典

**俄文維基大典**。蓋維基大典，謀猷共筆，重舌九譯，俄語在廁。此版獨以俄文西里爾字母書之，故名。爲維基媒體基金會所轄，非營利之結社也。肇於西元二千有一年五月二十日；迄十四年四月，所錄之文，逾百萬矣。

## 旁徵
*俄文維基大典
法文維基大典

**法文維基大典**者，維基大典協作計畫之法語版也，屬非營利組織維基媒體基金會。肇於二〇〇一年五月。至二〇一四年四月，已得文一百四十九萬餘矣。

## 他典
*法文維基大典
梵文維基大典

**梵文維基大典**者，維基大典協作計畫之梵文版也，屬非營利組織維基媒體基金會，肇於二〇〇三年十二月。

梵文大典纂者，多印度、尼泊爾之衆，鮮有他國之人。至二〇一二年九月，得文七千七百五十六。

## 他典
*梵文維基大典
希臘文維基大典

**希臘文維基大典**者，維基大典協作計畫之希臘語版也，屬非營利組織維基媒體基金會。肇於二〇〇二年十二月一日。至二〇一四年四月，已得文逾十萬矣。

## 他典
*希臘文維基大典
阿拉伯文維基大典

**阿拉伯文維基大典**者，維基大典共筆計畫之阿拉伯語版也，屬非營利組織維基媒體基金會。肇於二〇〇三年七月九日。至二〇二二年二月，得文逾一百萬矣。

## 他典
*阿拉伯文維基大典
尚德王

**[[琉球國]]中山王尚德**，前尚氏之七代王也。神號八幡按司添，亦呼曰世高王。先王尚泰久三子。

正統六年降誕。初，母踐，不得寵。有異母兄二：曰安次富金橋，曰美津波多武喜，皆中城按司護佐丸甥也。天順二年，護佐丸、阿摩和利作亂，伏誅。安次富、美津波以罪臣之族，廢為庶民，出居玉城間切。四年，泰久王薨，德奪大位，遣使如明求封。七年，英宗遣史科給事中潘榮、行人司行人蔡哲齎詔至國，諭祭故王尚泰久，冊王為琉球國中山王。仿永樂通寶，鑄世高通寶。

成化元年，英宗崩，憲宗登極。王遣王弟尚武、長史蔡璟等貢方物。時使臣在閩，始學造曆。二年，王聞奇界島叛，親率軍往伐，克之。三年，王遣使朝鮮，呈進鸚鵡、孔雀等物。其王李瑈贈以方冊藏經。王大喜，以為護國之寶。

王為人聰明勇猛，才力過人；知足拒諫，言足飾非，群臣皆畏懼而不敢言。唯御鎖側官金丸固諫，王怒，奪其官，流於內間。五年四月二十二日，薨。法司議立世子，有老臣名安里大親者，出班抗聲曰：「國家乃萬姓之國家，非一人之國家也。吾觀先王尚德之所為，暴虐無道，不念祖宗之功德，不顧臣民之艱苦。今御鎖側官金丸，寛仁大度。更兼恩德布於四境，足為民父母。此亦天之所生我君也。宜乘此時，廢世子，立金丸，以順天人之望。」群臣皆謂：「然。」乃遣使往內間，擁金丸以登大位，是為尚圓王也。

世子奔佐敷，隱於眞玉城。圓遣兵追弑之，前尚氏遂亡。
七月初七

**七月初七**者，農曆七月之第七日也。

## 大事
*丙戌年：文言維基大典肇立於世。

## 生
*西漢景帝元年：漢世宗孝武皇帝生。
*南吳睿帝天祚三年：南唐後主生。

## 歿
*太平興國三年：南唐後主卒。

## 節日
*七月初七，七夕也。
德文維基大典

**德文維基大典**者，維基大典之德語版也。屬維基媒體基金會，非營利組織也。肇於二〇〇一年三月十六日。至二〇一四年四月，已得文一百七十萬餘矣。

## 他典
*德文維基大典
司馬尚之

**譙忠王司馬尚之**，字**伯道**。河內溫人也，晉第八世譙王。司馬宣王弟進之裔。

初，尚之父恬鎮京口。尚之爲振威將軍、相廣陵。會王國寶就誅，尚之活其黨。會稽王司馬道子憚其勢，尚之是從，遂爲之心腹。兗州王恭振威朝廷，惟尚之、道子陰謀圖之，尚之廣置耳目於外，恭不之堪，隆安二年，恭與庾楷、桓玄、殷仲堪等興兵。楷敗於尚之，走桓玄。尚之遂領楷爵，勢傾朝廷，人莫強焉。隆安五年，亂賊孫恩至丹徒，尚之入衛京都。司馬元顯居攝，亦倚仗之。尚之以權自重，輕元顯，或令出兵，尚之辭以力不足。元顯由是深銜之。及桓玄反，元顯命尚之爲先鋒討之，玄至姑蘇，潰尚之眾。尚之走脫，旋縛於玄，玄害之建康。薨。
## 據
*房玄齡《晉書》
司馬乂

**長沙厲王乂**，字**士度**。武帝炎第六子也。太康末封長沙王。八王之亂，乂列第五。乂長七尺五寸，開朗果斷，才力絕人。同母兄楚隱王瑋。

初，楚王瑋爲賈后所用，誅汝南王亮、衛瓘。乂助瑋，守東掖門。及瑋誅，乂以同母弟，貶常山王。出就藩。齊王冏舉兵反趙王倫，乂應之。引兵過趙國，由鄴至京都，拜驃騎將軍、開府。及河間王顒矯詔討冏，乂擁惠帝與冏大戰禁中，殺之。河間王素少乂，及其勝，旋遣兵襲之，乂破之。朝廷以爲大都督，拒河間、成都二王。三王鏖戰，數月未果。乂軍糧盡，敬事恤眾，故人皆效死。永安元年春正月廿五日，司空東海王越陰與殿中軍收乂，乂不之備，遂見擒，越幽之金墉城。左右恨其事敗，謀救之出。二十七日，越乃使部曲害乂於金墉城。薨，時年二十八。識者冤之。
## 據
*房玄齡《晉書》
尚貞王

**[[琉球國]]中山王尚貞**，後尚氏之十一代王也。先王尚質長子。

順治二年臘月初六降誕。及長，封中城王子，為質日本薩州三年。康熙七年，質王薨，貞為群臣推戴，乃登大位。初，薩州年索貢於琉球，國用奇缺。王以尚象賢為國相，闢荒田、山林，國始中興。十年，始建至聖廟於唐榮，以奉孔子。

時南明鄭成功已薨，子經嗣立。聞琉球入貢於清，遂遣海賊，屢劫貢船。十二年，三藩作亂，貢使留蘇州。十五年，耿精忠遣遊擊陳應昌至國招王，不從。及三藩亂平，始遣使求封於清。二十一年，聖祖遣翰林院檢討汪楫、內閣中書舍人林麟焻齎詔至國，諭祭故王尚質，冊王為琉球國中山王。王遣湖城親方蔡肇功至閩省習曆法，刊《時憲曆》頒行國中。二十八年，置御系圖座，掌群臣家譜。三十六年，唐榮總理官蔡鐸始纂《中山世譜》。三十九年，國中始禁中華錢，咸用鳩目錢。

四十八年，首里城回祿，燒失正殿、南殿、北殿。是年災異屢降，盜賊蜂起。七月十三，薨。世孫尚益立。
哈薩克文維基大典

**哈薩克文維基大典**者，維基大典之哈薩克語版也。屬維基媒體基金會也。初立於二〇〇二年，至二〇一一年十月廿六日，得文十萬矣。

## 他山
*哈薩克文維基大典
二〇一五年

## 大事
* 二月，達伊沙掠伊拉克，隳名城，毀古跡，焚典籍，以其異教也。萬國嗔之。
*二月四日，臺灣有飛機墜，死卌人。
* 二月十三，緬甸軍機數犯中國境，擲彈，毀民居，斃柘農四，傷七人。
* 二月十七，達伊沙與伊拉克戰於提克里特，壞故總統薩達姆陵。
*三月廿八，突尼斯匪首行「聖戰」者，爲官軍斃。
*三月廿九，新加坡行國葬，以悼李光耀。
*三月三十，巴布亞新幾內亞震，或海溢。
*三月三十，西非複大疫。
*四月廿五，尼泊爾震，死者逾千。
*六月一日，中國客輪東方之星覆於長江，死者四百三十餘。
*六月十一，前中共中央政治局常委周永康有罪下獄。
*六月廿七，臺灣新北塵爆，死九人，傷四百餘。
*七月二十，中共褫令計劃黨籍，付有司勘之。
*七月三十，前中共軍委副主席郭伯雄受賄瀆職，黨籍見褫，付有司問罪。
*八月十三，天津生爆，死四十四。
*十一月廿二，香港行區議會選舉，候選者九百四十三，投票者百四十六萬餘，未有如此之多。建制民主派多無大戰功。與雨傘運動，而民呼以傘兵者，得八席。人奇之。
*十二月二十，深圳山崩。

## 歿
* 二月十五，中共中央軍事委員會前副主席徐才厚卒，壽七十又一。
* 三月廿三，新加坡前總理李光耀薨，壽九十有一。國人下半旗以悼之。
*六月十四，中國前全國人大常務委員長喬石薨，壽九十又一。中共下半旗以悼之。
*七月十一，任天堂社長岩田聰歿，壽五十六。
*七月十五，中國前全國人大常務委員長萬里薨，壽九十又八。
## 兼查

* 是年大典卷首世事欄之存檔
一條兼良

**一條兼良**，號**桃華叟**、**三關老人**。日本國京都人也。祖良基，以歌人聞。父經嗣，關白。兼良生逢戰國，好治風雅，通漢學，特精源語。勤耕筆，老而學不輟。

應永十九年，元服。明年，敘從三位。累遷左大臣。永享四年，攝政，抑於二條持基，辭官。遂浸身治學以己聞。享德四年，注《日本書記》。應仁元年，補關白，宣下。亂起，火其書庫。明年，往就子於奈良。蜂業其學，作注《源語》。文明五年，剃髮，號覺惠。九年冬十二月，歸京。恃將軍義尚。宣化公武間，人高之曰「日本無雙之才人」。兼良在朝，每有今議，援以古典。後人或謂之固。

文明十三年，薨。壽八十。人惜之曰「五百年来才学莫比焉」。葬東福寺常樂院。
## 著作
*《公事根源》
*《樵談治要》
*《桃華蘂葉》
*《尺素往來》
*《花鳥餘情》
*《源語秘訣》
飛花輕寒

**飛花輕寒**者，今人之詩也。托以李白之名，諷小泉純一郎也。

## 詩文
詩之原文，如下：


日暮蒼山蘭舟小，本無落霞綴清泉。去年葉落緣分定，死水微漾人卻亡。



存首尾，得「日本去死，小泉定亡」也。

## 議
初，多有欽佩之人。而后，察《李太白全集》，無此詩，亦不似李白般豪邁、脫俗，竟不合韻也。

經查，此詩乃中國之激進青年作也。名何無考。

## 據
明成皇后

235px|縮圖|明成皇后
**大韓明成太皇后**，諱**閔玆暎**，朝鮮京畿道驪州郡人，驪城府院君閔致祿女。

同治五年，純穆大院妃舉之入宮，封王妃。高宗甚寵之，乃得專權柄。十二年，脅興宣大院君致政。妃盡廢大院君斥和策，與日本善，募新兵，購軍艦。然國力甚窘，無以發餉，軍心洶怨。光緒八年，大院君攻景福宮，日本公使以兵助之，妃走之他處。大院君掌政，欲廢高宗以立完興君。事聞大清，遣袁世凱以兵平亂，捕大院君，拘於保定。

妃復掌政，棄日本，事大清。十年，金玉均、洪英植作亂，袁世凱平之。二十年，日本陷朝鮮，以金弘集為首相。遂廢光緒年號，更元開國五百三年。高宗稱大朝鮮國王，冊妃為王后。

開國五百四年，日本公使三浦梧樓攻王宮，弑后於玉壺樓，焚其屍投諸湖。三浦脅高宗，欲廢后為庶人，高宗不許。建陽二年，高宗稱大韓帝國皇帝，追封皇后。及純宗立，諡孝慈元聖正化合天洪功誠德齊徽烈穆明成太皇后。
銫

**銫**者，化學元素也，符號為Cs，原子序五十五，屬鹼金屬、第六週期。性輕軟，色銀白，遇氧而火，性似鈉、鉀。熔點甚低，僅攝氏二十八度。自然之中，不以獨存，必以化合，併氯而為氯化銫，存於大海。又性烈，亟合於水，霹靂而生氫氣、氫氧化銫，故貯於煤油。夫氫氧化銫者，當世最強鹼也。

一八六一年，德意志化學家本生及基爾霍夫以焰色試驗辨銫，始得之。

銫同位素，起銫一一二，迄銫一五一，性穩者惟銫一三三，其餘皆易於衰變。
興宣獻懿大院君

朝鮮國**興宣獻懿大院君**，諱**李昰應**，字**時伯**，號**石坡**，大韓高宗生父也，本貫全州李氏。

嘉慶二十五年十一月十六，誕於漢陽南延君私邸。幼時，師從金正喜，讀詩書。道光二十一年，為興宣正。二十三年，封興宣君。二十六年，為緩陵遷葬都監代尊官，遷備邊司堂上。二十七年，陞宗親府有司堂上，為王族長，復遷司僕寺提調、五衛都總府都總管。

二十九年，憲宗薨，無嗣。哲宗立。金汶根、金左根以外戚專朝政，甚忌昰應。昰應不得志，與千喜然、河靖一、張淳奎善，晝夜宣淫，時人恥之，呼為宮道令。金氏聞之，不為備。左根無能，庶民皆叛。及純元王妃薨，群臣參之，去職。

昰應與神貞王妃甥趙成夏善，乃得寵。同治二年，哲宗薨，無嗣。昰應子翼成君載晃入繼大統，更諱曰㷩，是為高宗。昰應為王生父，封大院君，為攝政公，人呼曰雲峴宮。

大院君之當政也，盡黜外戚，獨尊王室，閉關鎖國，絕日本之邦交。有法蘭西、亞美利加之人擾邊。十年，手書斥和碑，立於朝鮮各處，曰：「洋夷侵犯，非戰則和，主和賣國，戒吾萬年子孫。丙寅作，辛未立。」

大院君與明成皇后不睦，明成私結好於興寅君李最應。十三年，明成使崔益鉉劾大院君，脅之致政，出居楊州。明成獨專朝政，以最應為領相。大院君遣人殺明成母李氏、從兄閔升鎬，復遣申哲均焚最應府。事聞明成，切齒恨之。

明成盡廢大院君斥和策，與日本善，募新兵，購軍艦。然國力甚窘，無以發餉，軍心洶怨。光緒七年，庶長子完恩君載先謀叛，賜死。八年，漢陽有兵士作亂，殺李最應、閔謙鎬，明成走之忠州。高宗遣使迎大院君歸，授以大政。大院君恨高宗，謀廢之以立完興君。事聞大清，遣袁世凱以兵平亂，捕大院君，拘於保定。翌年，得釋歸國。

大院君欲奪權，東學黨亦欲謀叛，乃與其徒全琫準善，引為門客。二十年，東學黨作亂，事聞大清、日本，皆遣兵平亂。日本公使大鳥圭介以兵圍雲峴宮，復為攝政，盡廢明成之黨。及亂平，大院君謀於日本公使三浦梧樓，以浪人入宮，弑明成於玉壺樓。日本與清構兵，大院君陽與日本善，陰則結好於大清。及日本戰勝，流大院君於楊州。光武二年，薨，葬京畿道高陽郡孔德里，諡興宣獻懿大院王。
算術

**算術**者，數學之基也，他支皆附於此。眾生均用之。乃數及運算之法也。

## 史
算術之始，不可考。西元前六世紀，已有算術也。
古，多以算盤為械，輔以算。俟電腦生，多以其為算具。

## 運算
算術運算多矣，其基者，加、減、乘、除也。

### 加

二數相合，是謂加。多數相合，堆壘其上，乃重加也。表記者，+也。

加法之律有二：曰交換律、曰結合律。

### 減
二數相滅，是謂減。加之反向也。表記者，-也。

減，亦可視作加相反數也。

### 乘

同數多壘，是謂乘。表記者，\times也。若於代數，則記為\cdot或略之。

乘法之律有二：曰交換律、曰結合律。遇加法，又生一律，名為分配律也。

### 除
同數多滅，是謂除，表記者，\div也。若於代數，則記為/也。

〇不可為除數，若為除數，則無義也。除一數，乃乘此數之倒數也。

加減乘除，總為四則運算。

## 據
*白話維基大典
*人教社小學數學課本
## 他文
*九章算術
倉頡

**倉頡**，一名**蒼頡**，先三代之史官也，仕軒轅氏。

## 「倉頡作書」之傳
倉頡龍顏侈侈，雙瞳四目，生而能書。仰觀天象，因儷烏龜之跡，遂定書字之形。時好書者衆矣，而倉頡獨傳者壹也。後世咸尊奉之，號曰史皇、製字先師。

## 經典之據
《荀子·解蔽》稱：「好書者眾矣，而倉頡獨傳者壹也」。《韓非子·五蠹》：「昔者倉頡之作書也，自環者謂之私，背私謂之公。」《呂氏春秋·君守篇》亦載曰：「奚仲作車，倉頡作書，后稷作稼，皋陶作刑，昆吾作陶，夏鯀作城，此六人者，所作當矣。」《淮南子·本經》中記載：「昔者倉頡作書，而天雨粟，鬼夜哭。」《說文解字序》曰：「倉頡之初作書，蓋依類象形，故謂之文；其後形聲相益，即謂之字。文者，物象之本；字者，言孳乳而寖多也。著於竹帛謂之書。書者，如也。以迄五帝三王之世，改易殊體，封於泰山者七十有二代，靡有同焉。」

## 名
倉頡輸入法，以倉頡為名。又熒惑之一石，亦因以爲名。

## 兼查
* 倉頡篇

## 據
公曆三月十四日

**三月十四日**者，公曆之七十三日也（閏年七十四日），距歲暮餘二百又九二日。

## 是日大事
*一四八九年：塞浦路斯女王售其國土。
*一九〇〇年：金本位始用。
*一九九七年：重慶為市。
*二〇〇四年：中華人民共和國憲法四易。
*二〇〇八年：拉薩生亂。

## 生
*一八七九年：愛因斯坦生。

## 卒
*二三五年：魏世祖文皇帝之皇后卒。
*一八八三年：卡爾·馬克思卒。
*二〇一八年：霍金卒。

## 節日
*三月十四日者，圓周率日也。
*三月十四日，亦為反情人節也。
*台灣謂其反侵略日。
鹼金屬

**鹼金屬**曰六同族金屬於表內，鋰、鈉、鉀、銣、銫、鈁。色皆銀白，熔點、硬度皆低，鋰鈉鉀遇氧則啞，銣銫遇氧則燃。鹼金屬為金屬，故可通電也。與水之反應甚烈，釋氫，生氫氧化物，即鹽基，因其氫氧化物皆溶於水，皆可生鹼，故名之。

易并鹵族、氧族元素而生化合物。熔融態下，可還原鹽以得金屬。須以汽油、煤油存之。惟鋰密度甚小，不以煤油存之，封於石蠟。

遇酸即爆，反應極烈。乃生氫氣與鹽。
鉈

**鉈**，化學元素也，符號Tl，原子序八十一，屬主族金屬。色銀灰，遇氧漸啞無光。近乎無味，強酸、水者皆可溶。

鉈之化合物，用於光學、電子、高溫超導、醫學。

## 毒性
鉈劇毒，可致癌，故列國防之甚嚴。昔亦有用以製殺蟲劑，今多禁矣。有鉈中毒者，食普魯士藍可解之，亦有以血液透析、灌流之法解者。

## 同位素
鉈有同位素二十五，原子量介乎百八十四、二百十間。性穩者有二，曰鉈二零三、鉈二零五。

## 得
可從鉛礦錫礦得之，乃煉銅、錫、鉛之副物也。
鈽

**鈽**，又譯**鈈**，化學元素也，符號為Pu，原子序九十四，屬錒系元素。色澤銀白，遇氧而暗，蓋合氧而成二氧化鈽故也。

公元一九四〇年，美國人西博格始製迴旋加速器。翌年，麥克米倫用之，以氘核擊鈾靶，始得鈽，因冥王星為名。美製原子彈，投諸日本，內藏鈽核，傷亡甚鉅。及美蘇爭霸，列國多儲鈽。一九九六年，始共約禁。

鈽同位素凡二十，自鈽二二八，至鈽二四七俱有，性皆不穩，易於衰變，富放射能。其中至穩者，鈽二四二也，每三十七萬六千年折半，釋氦核而為鈾二三八。
斯洛文尼亞語維基大典

**斯洛文尼亞語維基大典**者，維基大典之斯洛文尼亞語者也。屬維基媒體基金會。立於二〇〇一年。居一十又三年，已有文十四萬餘矣。

## 他山
*斯洛文尼亞語維基大典
甲烷

**甲烷**，化學式曰CH4，其內碳原子有一、氫原子有四，屬烷烴。有機物中，其為最簡。分子結構，屬正四面體。四鍵之長、相互之角，悉無異也。

日常為氣，無色無味，易於起火。化合於氧，則得水、二氧化碳。與氯氣並照於光，可得一氯甲烷、二氯甲烷、三氯甲烷、四氯甲烷、氯化氫。

以易燃故，可為燃料，稱天然氣。寒涼之地，有固態者，曰可燃冰。
大正天皇

**大正天皇**，諱**嘉仁**，日本百二十三世天皇，明治天皇五子也，母議奏柳原光愛女愛子。

明治十二年，降誕於東京青山御所。明治有六子，皆早殤，唯帝成年，冊為皇太子。及明治崩，帝乃嗣位，取《易經》臨卦云：「大亨以正，天之道也」，乃制年號曰「大正」。

大正帝之在位也，泰西列國構兵於歐羅巴，資本家多奔日本，盛世降臨。七年，聞俄羅斯十月革命起，乃出兵西伯利亞，為布爾什維克所敗。糧價奇高，有民作亂。

大正帝善詩，多賦古詩、唐詩。

初游外國之天皇也。帝爲皇太子時，嘗游韓國。

帝有腦疾，性躁好鬥。十年，帝以疾病，皇太子裕仁攝位。十五年，崩於葉山御用邸，葬多摩陵。
開國

*立國，是謂**開國**。
*啟國門，是謂**開國**。
*開國 (新羅)：新羅真興王之年號。
*開國 (朝鮮)：李氏朝鮮之紀年。
*開國 (電視劇)：韓國放送公社之電視劇。
開國 (朝鮮)

**開國**，李氏朝鮮之紀年也，以朝鮮太祖開國之年為元年。一八九六年，復更元建陽。

## 大事
## 生
## 卒
## 紀年
光武

*漢世祖光武皇帝，亦呼曰光武，請考此。
**光武**，大韓帝國高宗之年號也。

一八九七年八月十六，更元光武。十月，高宗稱帝，更國號曰大韓帝國。

一九〇七年，海牙密使事發，總理李完用廢高宗，立純宗，更元隆熙。

## 大事

## 生

## 卒

## 紀年
紹治

**紹治**，越南阮氏大南憲祖之年號也。起一八四一年，止一八四七年，凡七年。

## 大事

## 生

## 卒

## 紀年
自焚

**自焚**，自燒殺也，本戕身之法，杜心乞死及明志殉道者用之。其道以火劑著身，而後引燃，或徑墮火山口中。死時痛烈，遺容陋絕，偶有得救未殞者，肌膚敗壞，氣嗓傷毀，餘體狼藉，最自戕術之弗幸者也。人有抗志，蘊衷莫行，每奉之極途，甚有自焚籲意者，以儆群情而發後繼者也。又或有外道異端，用無明為教，殺生殘己為術，則有以自焚殉邪靈者，今萬國咸抵禁之，更立法焉，不使聲張。
明治

**明治**，日本明治天皇年號，典據《周易》【說卦】︰「聖人南面而聽天下，嚮明而治」。始於一八六八年，止於一九一二年，凡四十五年。

## 大事

## 生

## 卒

## 紀年
洪憲

**洪憲**，中華帝國袁世凱之年號也。

民國四年，袁大總統稱帝，廢中華民國，以明年為洪憲元年。蔡鍔起兵雲南，舉國皆應，衆叛親離。洪憲元年三月二十二日，乃自去帝號、年號，復大總統之名。

## 大事
*洪憲元年二月二十三日，因反袁之故，袁世凱未即位。
*洪憲元年三月十日，馮國璋等五人發電於袁世凱，迫其遜位，蠲除帝制。
*洪憲元年三月二十三日，袁世凱除帝制，並致電於蔡鍔等罷戰，以議後計。

## 生
*洪憲元年，中共黨人萬里生。
*洪憲元年，中共黨人劉華清生。
*洪憲元年，中共黨人蕭華生。
*洪憲元年，中共黨人汪東興生。
*洪憲元年，中共黨人卓琳生。
*洪憲元年，南越總統楊文明生。
*洪憲元年，英國首相威爾遜生。
*洪憲元年，中國史家任繼愈生。
*洪憲元年，美國小提琴家耶胡迪梅紐因生。
*洪憲元年，美國克勞德香農生。
*洪憲元年，蔣方良生，後爲中華民國總統蔣經國之夫人。
*洪憲元年，美國羅伯佛契哥特生。
*洪憲元年，英國弗朗西斯克里克生。
*洪憲元年，臺灣呂泉生生。
*洪憲元年，英國首相希思生。
*洪憲元年，國民革命軍將軍蔣緯國生。
*洪憲元年，法國總統弗朗索瓦密特朗生。

## 卒
*洪憲元年，奧匈帝國皇帝弗蘭茨約瑟夫一世崩。
*洪憲元年，西班牙恩里克格拉納多斯卒。
*洪憲元年，德國史瓦西卒。
*洪憲元年，中華民國總統袁世凱崩。
*洪憲元年，美國畫師湯姆艾金斯卒。
*洪憲元年，中華民國元勳黃興卒。
*洪憲元年，中華民國將軍蔡鍔卒。
*洪憲元年，清臣盛宣懷卒。
*洪憲元年，美國帕西瓦爾羅威爾卒。
*洪憲元年，美國文人傑克倫敦卒。
*洪憲元年，日本文人夏目漱石卒。
*洪憲元年，英國亨利詹姆斯卒。
*洪憲元年，英國威廉拉姆齊卒。
*洪憲元年，德國參謀部長小毛奇卒。

## 紀年

## 並立年號
*民國：弗從袁氏之軍閥，咸奉民國紀年。
*大正：日本大正天皇年號。
*維新、啓定：越南阮氏大南維新帝、弘宗年號。
割腕

**割腕**，自殺而曰**割脈**，以刃破腕脈，致失血死也，自殘戕者多用之。

據溥儀回憶錄，一九五零年代，蘇遣其返中國，欲自殺，遂於哈爾濱軴休間，割腕乎湯中，以防酷寒凝血矣。

分類:倫理學
酸鹼度

**酸鹼度**者（西文曰：**pH**），酸鹼之準也。以氫之活度示。其式如下：

:\mbox{pH} = -\log_{10} \left[ \mbox{H}^+ \right]= \log_{10} \frac{1}{\left[ \mbox{H}^+ \right]}

[H+]者，氫之活度也，以摩爾每升示之，溶液為稀者，氫之活度近乎濃度，可用之作近似算法。

常態之下（攝氏二十五度，一大氣壓者），酸鹼度弱於七，則酸。强於七，則鹼。為七，則不酸不鹼，是謂中性。

## pOH
如欲知一物何酸何鹼，亦可以pOH度之。pOH者，亦為酸鹼之準也，以氫氧根之活度示，其式如下：
: \mbox{pOH} = -\log_{10} \left[ \mbox{OH}^- \right]
常態之下，水之離子積\mbox{K}_{\mbox{w}}=[\mbox{H}^{+}][\mbox{OH}^{-}]=10^{-14}，氫者盈則氫氧根缺。取對數得\log {\mbox{K}}_{w}=\log [\mbox{H}^+]+\log [\mbox{OH}^{-}]，故pOH之值乃14-pH也。

## 測量
測酸鹼度，可以指示劑、廣范試紙測之，亦可以酸鹼計度之。

## 據
* 人教社九年級化學課本
罷工

**罷工**，一云**抗工**，謂廠中傭工廢業，聞達僱主國群，以表愿恏而斥弗利者也。據典籍載記，其事早遡古埃及時，當法老拉美西斯三世臨位，工民發軔，罷工起於墓園，史學以為首役也。今化國多工聯會社，主務部署，傭主政約失諧，罷工乃興，若非工聯所出，則工民中別有異道者，或其國本無此會社，問端發動，民自團合。英國等定投匭之制，唯積票一定，罷工可行，否則悖憲。若夫罷工既起，會者聚議廠側，或有懷說他吿，進阻產出，或有完工守課，怠工為抗，若功效廢敗，慢章生釁，則天下禁之者有之，若國功因以陵夷，則最為諸國所禁。至於共產之邦，甚謂黨從工出，以為罷工不必，然而其實未泯。墨西哥國等，雖罷工自由，而官廳猶多控之，未可安肆。
鎇

**鎇**者，亦作**鋂**，化學元素也，符號Am，原子序九十五，屬錒系，遇氧漸啞，弱具放射性，乃人工製之。一九四四年，美國人西博格、詹姆斯、摩根得諸鈈。

## 同位素
同位素者，皆具放射性，性稍穩者有二。鎇二四三者，每七千三百七十年減半。鎇二四一者，每四百五十八年減半。

## 應用
鎇二四一者，乃鈈於核電之副產，可大量產之，其價宜甚，可作同位素測厚儀、煙霧探測器之類。
東南亞國家協會

**東南亞國家協會**，略云**東協**；亦稱**東南亞國家聯盟**、**亞細安組織**、**東南亞合作組織**，合盟也，東南亞十一國與之。域內人口逾六億。總部在雅加達。西元二〇一五年，立「**東協共同體**」。

## 史
一九六七年，印尼、馬來西亞、新加坡、菲律賓、泰國等五國，佈《曼谷宣言》，聯盟成立。此後多年，無他國加盟。一九八四年，汶萊獨立而入盟，後越緬棉寮與之。先入六國，以「原」特稱。

## 盟國
滿洲國

**滿洲國**，昔在內滿洲，享國凡十四載。

民國二十年九月十八日，日本關東軍攻奉天，陷東北。十一月，日人土肥原賢二奉清遜帝奔旅順。二十一年，滿洲國肇建於長春，易名新京，舉遜帝為執政，更元曰大同。大同三年，登大位，更國號曰**大滿洲帝國**，更元康德。

滿洲國雖告獨立，實附日本，大權咸歸關東軍，遜帝唯拱手而已。遜帝甚惡日本，欲走薩爾瓦多，為關東軍所制而不得。

康德十二年八月八日，蘇聯伐滿洲，山田乙三挾遜帝奔通化。十七日，遜帝聞日本降，乃退位，國遂亡。
韓戰

**韓戰**，亦稱**朝鮮戰爭**，兩韓內戰也。一九五零年始，凡三載，乃休。

日本明治四十三年、大韓隆熙四年，日韓合邦，大韓帝國亡。迄二戰終，日本降，以「三八線」分朝鮮故土，美利堅據其南，蘇聯佔其北，俄而各擁其隨者立國：李承晚據南，號大韓民國；金日成據北，號朝鮮民主主義人民共和國。美患李氏北伐，故兵械諸事，節制甚嚴，兵源雜蕪，多自昔日軍；金氏之國，蘇聯未嘗干其內政，然資以火器甚殷，又助金氏練兵，更得朝籍中國人民解放軍之力，皆銳兵也。故南、北之勢，強弱懸殊。

蘇、美既各扶立兩國，遂皆撤兵。金日成欲以兵混一半島，遂啟戰端。一九五〇年六月二十五日，金日成誣以韓國北犯，遣大兵南伐，輒取開城。二十八日，陷其都首爾。韓師猝不及防，兼之兵械頗劣，三月之內，李承晚避走釜山。事聞聯合國，皆責朝鮮。七月，十六國合兵為一，號聯合國軍，並以麥克阿瑟為帥。以拒朝軍。

初，聯合國軍固守釜山；九月十五日，登陸於仁川，成合圍之勢，朝鮮人民軍敗績。聯軍越三八線北進，十月十九日，陷平壤；至二十四日，朝鮮諸道皆失，聯軍兵臨鴨綠江。

金日成遁中朝邊境，遣使中共求救。毛澤東聞之，授林彪為帥，遣志願軍往救。林彪有疾，乃遣彭德懷。十九日，志願軍入朝以助，至是復北韓諸道，更欲一鼓作氣，以逐聯師。時朝鮮半島，聯合國軍、韓國軍據其南，志願軍、朝鮮人民軍據其北；美國以空軍之利多斷中朝糧道，中朝以兵相拒。迨一九五一年三月十五日，聯合國軍再復首爾，韓都四易其手，昔日京城，化作焦土。四月初，鉅戰有四，美府欲止兵於鴨綠江南，麥克阿瑟欲行專擅，總統杜魯門乃解其職，李奇微續掌帥，時四月十一日也。參謀長聯席會議主席布萊德雷嘗言道，彼若以空軍炸燬中國東北，並對華行海禁，則「時、地、敵、戰四事者，皆謬也」。五月，雙方皆欲休戰，兩月之間，美、蘇密使又再。然兩軍皆欲得上風，故硝煙未歇；七月十日，第五戰役終，皆傷亡枕藉。自古誇己之功，本為常事，然八月之間，兩軍各折兵逾八萬，竟為事實。

鏖戰凡三年，相持於三八線，雖互有攻伐，皆莫能勝。一九五三年七月二十七日，約定休戰於板門店。朝鮮民主主義人民共和國據停戰線北，大韓民國據其南；新線比之三十八度線，相差無幾，故仍稱三八線；唯開城入朝鮮，而韓國界東北移。界之南北，設非軍事區，自是弭兵。

美、蘇既各領其盟，冷戰之勢日張。蘇聯既固共產之盟，復以軍售獲利於中華人民共和國，遂與之相歡，且助以兵、工之技。戰之初，美即遣第七艦隊赴臺灣海峽，又固盟於中華民國，中華人民共和國雖得蘇聯長技之助，然莫能征臺。日本亦以此戰，售美輜重，既振工肆，復以二戰戰犯掌政商諸事；此亦日本復興之端也。

而今戰事雖疏，唯朝、韓互揣敵意，朝韓邊界屯兵之眾，世所知名。

## 註
越戰

**越南之役**者，通稱**越南戰爭**，略云**越戰**，廿世紀越南之內爭也。

初，越南爲法蘭西殖民地。西曆一九四五年，二戰終，胡志明起於河內，建國，號「越南民主共和國」，是為北越；結好蘇聯、中共，制從共產。法蘭西師復至，戰不利，一九五四年大敗於奠邊府，遂訂約北撤。

南方則有吳廷琰，立越南共和國於柴棍，是為南越；親美利堅，制尚資本。志明欲混一區宇，遣卒南滲，結越南南方民族解放陣線以亂之，兵禍始結。

一九六三年，廷琰苛政抑佛，國人怨憤，其將乘亂殺之，南政由是益頹。北師乘隙大舉。至一九七五年四月，陷柴棍，總統楊文明降。南越亡，越南復歸於一。
壬辰倭亂

**壬辰倭亂**、**丁酉再亂**，始日本兵發朝鮮，以假道伐明，朝鮮八道殆盡淪陷。後神宗援朝，其間和戰不定。終於秀吉病薨，倭兵退還。日本稱**文祿慶長之役**。

萬曆十九年，日本太閣豐臣秀吉定其全國，遺書朝鮮宣祖，欲假道朝鮮入明。宣祖得書，大愕。二十年，歲次**壬辰**，秀吉作亂，以兵十六萬伐朝鮮。秀吉親至名護屋以督戰。時朝鮮國昇平日久，武備廢弛，大敗，歷二月餘，八道幾皆淪陷。宣祖走義州，求援於明。神宗聞之，遣師往救，復平壤。時日本行暴政，朝鮮之民洶怨，皆起義兵以抗；李舜臣造龜船以抗倭，元均、李億祺、權慄等，亦破日軍，復其四道。大明、朝鮮雖欲逐倭，然其官多所齟齬。沈惟敬私與倭媾和，歸報倭人恭順謝罪。

元均與舜臣不睦，譖之，廢為庶人。二十五年，歲次**丁酉，**倭復入寇。神宗大怒，斬惟敬，復遣師往救。翌年，秀吉薨，倭軍謀退。朝鮮將李舜臣、大明將鄧子龍以兵追之，戰於露梁，皆歿。倭兵皆走歸九州，自是不再入犯矣。

分類:戰國紀事
中日戰爭

*光緒二十年清日戰於朝鮮、黃海，史稱**[[甲午之役]]**。
*民國二十六年，日軍悉力侵華，中華全國軍民**[[抗戰]]**，凡八載。
抗戰

**抗戰**，以所見不同，又稱**八年抗戰**、**十四年抗戰**。日本則謂**日華戰爭**、**日中戰爭**、**日華事變**、**支那事變**。蓋日本悉力侵華，中華舉國齊心抗日，故謂抗戰。若以盧溝橋事變起計，前後八載；若以九一八事變起計，則凡十四載。

民國二十年，日本起釁奉天，據滿洲，立傀儡，號滿洲國。又尋釁各處，國民政府欲綏靖之。

初，蔣中正欲先滅共產黨，曰：「攘外必先安內……故不先滅赤匪，恢復民族之元氣，則不能禦侮；不先削平粵逆，完成國家之統一，乃不能攘外」。二十五年十二月十二日，東北軍帥張學良，西北楊虎城困中正於西安。兩黨遂和，共圖抗日。

二十六年，日本支那駐屯軍尋釁於盧溝橋。七月七日，進逼宛平城，旋破北平。三十一日，始宣戰。

十二月十二日，日本陷南京，屠城三十萬，舉世憤懣。國民政府播遷重慶，稱陪都。

二十七年，汪精衛投日本，自立於南京。日本大舉入犯，華東、華北、華南大部皆陷。

二十八年，日本起釁美國，戰局始得轉機，國民政府入反法西斯同盟，正式宣戰日本。

三十四年，美國擊日本以核武，日皇裕仁降，乃得勝，臺灣、澎湖諸地光復，東北日人所置諸偽亦降。

戰後，中華民國為聯合國創始國，兼任常任理事國。日本雖降，而國共兩黨復構兵，是為國共內戰。

分類:民國紀事
慶長之役

#丁酉再亂：萬曆丁酉年，倭兵侵朝鮮。
#己酉倭亂：萬曆己酉年，倭兵侵琉球。
己酉倭亂

明季，日本薩摩藩侵伐琉球國，是謂**己酉倭亂**。

萬曆十九年，日本國太閣豐臣秀吉謀亂，欲侵朝鮮，遣使徵糧於琉球。琉球中山王尚寧不從。秀吉大怒，欲先伐之。薩摩島津義弘以糧草墊付，乃止。及秀吉薨，德川家康奪其位。三十年，進貢船陡遭逆風，漂至日本。家康遣使送歸，欲令琉球來謝。尚寧正色拒之。三十六年，義弘遣僧龍雲，脅以入貢。法司官鄭迵厲聲以叱，逐歸薩州。

明年，龍雲至鹿兒島，歸報義弘。義弘怒甚，遣樺山久高、平田增宗，率舟師三千來侵。中山王遣兵拒戰，奈小大難敵，連戰皆陷，遂圍王城首里。城中絕糧，王不得已，納土投降。歷四十餘日，宗社失守矣。

薩州太守義久欲假琉球之名，入貢於大明。事聞大明，神宗絕其入貢。三十九年，義久與中山君臣盟於鹿兒島，琉球始貳於薩州。唯迵不與盟，正色叱之，烹於市。乃釋中山君臣歸。自是，大明賜物多為薩州所奪，國用大缺，民不聊生。
甲午之役

**甲午之役**，蓋清日交戰，終日勝清敗，訂《馬關條約》。

光緒二十年，朝鮮東學黨作亂。大清、日本皆發兵往救，時朝鮮高宗屈服於東學黨。及亂平，大清約日本共退兵。然日本以護僑為名，增兵朝鮮，奉大院君攝位，盡逐華人。事聞大清，李鴻章知日本欲構釁，急調總兵衛汝貴、提督馬玉昆入朝。日本先擊清師於豐島。七月初一，日清宣戰。日本奪漢城、平壤，朝鮮皆陷，遂伐遼東，下旅順，屠其城。又破大清北洋水師於黃海，圍威海衛。大清遂敗。二十一年，遣李鴻章議和，定約於日本馬關。賠軍費二億兩，割臺灣、澎湖、遼東之地。

分類:光緒紀事

分類:明治紀事
波斯文維基大典

**波斯文維基大典**者，維基大典之波斯語版也。初立於二〇〇三年十一月，至二〇二二年五月，文逾八十萬。

## 他山
*波斯文維基大典
銀魂

**銀魂**，日本集英社漫畫也。空知英秋作。初見載《週刊少年》二〇〇四年二號。連載及今，凡六十餘卷，五百餘訓。是作本科幻，主笑林，多諷諫，不辟害，仁義爲揆。

## 演義
時侍之國德川氏季世。天人溘臨，責利割地，已逾二秩。幕府禦之，北，見迫行廢刀令，眾侍大憾。坂田銀時，一介侍也，固持己道，勇戰天人，人莫之敵。鬼之曰白夜叉。既偃武，銀時業萬事屋於江戶。有志村新八者，其父好博，累債失業，死，新八與姊妙困。一日，偶會銀時於市，遂相結托。未歸，復逢天人神樂於狹路。三人爲執，共克奇舉。

## 編裁
*大西恒平：首訓之百八十八訓頃
*齊藤優：百八十八訓之二百五十五訓頃
*中崎敦：二百五十五訓之二〇一〇年六月頃
*本田佑行：三百一十二訓之三百七十一訓頃
*松尾修：二〇一一年之二〇一三年六月頃
*本田佑行:二〇一三年至二〇一三年十一月頃
*內藤拓真:二〇一三年七月至二〇一四年十月頃

## 據

分類:平成漫畫
分類:平成動畫
墨索里尼

**墨索里尼**氏，其名中原譯**貝尼托**，臺灣譯**本尼托**，義大利費利省普雷達皮奧人也。西元一八八三年七月廿九日生。少孤亢，長好平惠均產之義，入均貧富之黨。一九〇八年，游奧匈帝國特倫托，主報章，鼓吹其論。奧人惡之，逐歸義國。

及歐戰起，義與德、奧搆兵。墨氏執意參戰，與黨人議左，遂奪黨籍。墨氏乃棄文就武，投身行伍。及罷兵，於米蘭創國家法西斯黨。當是時，義國政亂民貧，墨氏立「黑衫軍」以為爪牙，民多附之。然於國會選舉，所獲甚微。一九二二年，墨氏勒黑衫軍四萬人進軍羅馬。義王伊曼紐爾三世憂其亂，冊為國務總理。

墨氏既秉政，欲恢復大秦之鴻烈，號令地中海。乃厲精圖治，整飭庶政，物阜民安。義人德之，尊曰「領袖」。遂發兵略衣索比亞，助西班牙內戰。德意志人希特勒雅好其政，效其體制，建納粹德國。

一九三九年，德師伐波蘭，二戰由是起，義初持中立。及德國傾法蘭西，墨氏見利而動，欲收漁人之利。部將以兵備未協諫之，弗聽，遂與英、法宣戰。一九四〇年，自阿爾巴尼亞伐希臘，不克。

義國連年兵革，民心洶怨。至一九四三年，德、義師敗於北非，殖民地盡失。盟軍既克突尼西亞，遂渡海擊義本土。義王恐國蹙，乃與宿將謀，禽墨氏於座，囚之，以巴多格里奧代為總理。巴氏既執柄，即與盟軍講和，反戈擊德。德人乃遷墨氏於大薩索峰帝王臺。希特勒聞之，遣精兵奇襲，救歸慕尼黑。

希特勒據義北，復立墨氏為主，號「社會共和國」，然實為德人傀儡。一九四五年，盟軍北進，墨氏度事不濟，欲遁瑞士，為共產黨遊擊隊所獲。四月廿八日，誅之。及死，屍徇米蘭市，民眾唾之。
哈爾濱市

**哈爾濱市**，簡稱**哈**，黑省府治。地據東北之會，百司式駐，商賈輻輳，實為一都會。列副省級城市。轄八區三市七縣。廣袤五萬三千方公里。戶口千萬有奇。

## 史
**哈爾濱**，漢晉屬夫餘，隋屬靺鞨，唐屬渤海鄚頡府，後分屬扶餘、渤海。

遼天顯元年，契丹滅渤海改立東丹，封太子耶律倍於渤海故地，會同元年置東京道，**哈**屬之。

金收國元年，完顏阿骨打稱帝，都上京會寧府，哈爾濱為京畿。

元代隸於遼陽行省，明代太祖北伐，奴爾干諸部降，永樂七年置奴爾干都司，**哈**地屬之。

清乾隆廿一年在阿城設阿拉楚喀副都統，哈爾濱為其所轄，屬吉林將軍。

至清末，哈爾濱為吉林省濱江縣治。

光緒廿二年，清廷簽訂《清俄密約》，沙俄獲權修築東清鐵路，改哈爾濱為**松花江市**，後復名。

滿洲國時期，制建濱江省，哈爾濱為省會。

西元一九四六年人民軍進駐，改為**哈爾濱特別市**。一九四九年改隸為松江省省會。

一九五四年黑省併松江，為省會至今。

## 博覽
* 哈爾濱市政府 

分類:黑龍江省區劃
泰文維基大典

**泰文維基大典**者，維基大典之泰語版也，屬維基媒體基金會。初立於二〇〇一年，咸以泰文書。至二〇一六年一月三十日，已有文十萬餘矣。

## 他典
*泰文維基大典
洛陽

**洛陽**，中國故都也，以處洛水之南，遂曰**雒陽**。夏之**斟鄩**，商之**西亳**，東周之**洛邑**，兩漢之**洛陽**。為夏、商、東周、西漢、東漢、曹魏、西晉、北魏、隋、唐、後梁、後唐、後晉十三朝之都。

## 史略
商湯嘗都之，周世，雒為邑，近伊、洛兩水，故又稱伊洛。成王親政，念彼管蔡之亂，懼東方有變，乃詔太保召公巡行山川，遂定鼎郟鄏，取周道始成之意，命曰成周。平王東遷洛邑，以王居故，復稱王城。及景王薨，王子朝作亂，敬王避居翟泉，召三晉諸侯大夫擴築成周而居之。

秦之肇始，封呂不韋洛陽十萬戶侯，不韋乃傾力大修之，繁華始現。王莽作逆，漢祚中缺。天人致誅，六合相滅。於時之亂，生人幾亡，鬼神泯絕。壑無完柩，郛罔遺室。原野厭人之肉，川穀流人之血。秦項之災猶不克半，書契以來未之或紀。建武元年十月，車駕入洛陽，遂定都焉。漢光武中興，乃修臺，觀，館，閣，至乎永平之際，重熙而累洽。盛三雍之上儀，脩袞龍之法服。鋪鴻藻，信景鑠。揚世廟，正雅樂。人神之和允洽，群臣之序既肅。乃動大輅，遵皇衢。省方巡狩，躬覽萬國之有無。考聲教之所被，散皇明以燭幽。及至獻帝初平元年，復盡為董仲穎所焚。城隳。

延康元年，魏文帝受漢禪，都洛，重修之，明帝叡築金墉于洛之西北。啟晉武去去魏迄五胡亂華，中朝之都也，公卿清流斯集，琅邪王氏，潁川陳氏，皆盛于此焉。
逮南渡諸人過後，石勒以洛陽為南都。

魏孝文皇帝宏遷駕入洛。且言「朕欲從此通渠於洛，南伐之日，何容不從此入洛，從洛入河，從河入汴，從汴入清，以至於淮？下船而戰，猶開戶而鬥，此乃軍國之大計。」又太和十九年詔「遷都之民，死葬河南，不得還北。」於是代人南遷者，悉為河南洛陽人。又詔「隔斷鮮卑諸語，一從正音，其年三十已上，習性已久，容不可猝革。三十已下，見在朝廷之人，語音不聽仍舊；若有故為，當加降黜。」復建孔廟，尊儒術，崇王化。斯蓋孝文皇神武之政，當萬世念之。

終元魏之世，洛陽大治，啟盛唐東都之基。棄諸後漢、魏晉以来南北二宫之結構，更為一宮制，又改後市為前市，首草里坊三重垣之城構。是為後世隋唐兩都之祖。

隋煬帝大業元年，以天下之大，唯洛陽控以三河，固以四塞，水陸通，貢賦等，詔興之，北據邙山，南對伊闕，隋煬帝廣亦有言：我有隋之始，便欲創茲懷、洛，日復一日，越暨於今。念茲在茲，興言感哽！復言：自古帝王，何嘗不留意（洛陽），所不都者蓋有由焉。或以九州未一，或以困其府庫，作洛之制所以未暇也。竟遷而都之。丙申，發丁男數十萬掘塹，自龍門東接長平、汲郡，抵臨清關，度河，至浚儀、襄城，達於上洛，以置關防。此則以北御突厥，東制反賊故也。當是時，始建東都，以尚書令楊素為營作大監，宇文愷為副，每月役丁二百萬人。窮極奢侈，帝大悅之。武周興，起萬象神宮，高二百九十四尺，闊三百尺。共三層，上為圓蓋，有條九龍作捧著的姿態。上有鐵鳳，高一丈。飾以黃金。又鑄大像，極盡其大，至於一小指可納數十人，於明堂北起五層天堂容之。垂拱四年，竣。是年，武承嗣命鑿白石為文曰：聖母臨人，永昌帝業。

唐玄宗天寶十四年，安祿山反，是年十二月十二，賊軍入洛，河南尹降賊，賊隳之。天寶十五載正月初一，祿山稱帝於洛，號大燕。唐肅宗至德二載，長安復，賊子慶緒自洛敗退居鄴。自是役以降，洛陽榮光不復矣。

逮至有宋一世，二程相繼，講學於伊洛之間，始興洛學，抗衡蜀學，為天下文心。

## 當代
## 據
埃及阿拉伯文維基大典

**埃及阿拉伯文維基大典**，言事以埃及方言，以便於埃及民眾。二〇〇八年立。至二〇一四年四月廿五日，得文凡萬二千餘矣。

## 他典
*埃及阿拉伯文維基大典
公曆一月十五日

## 大事
*一五五九年：英國女王伊麗莎白一世加冕。
*一七五九年：大英博物館肇始。
*一九一三年：李烈鈞拒袁世凱。
*一九一六年：飢民大亂上海。
*二〇〇一年：維基大典肇立於世。

## 生
*一六二二年：莫裡哀生，法國喜劇作家。
*一八八五年：黃遠生生。
*一八九六年，中國近世文人徐志摩生。
*一九二九年：美國民運先鋒馬丁路德金生。

## 卒
*一九七一年：蓋叫天卒。

## 節日
*美馬丁路德金紀念日
*美維基紀念日
*臺灣藥師節
高錳酸鉀

**高錳酸鉀**者（式：KMnO4），強氧化劑是也，亦呼曰**過錳酸鉀**，乃鉀、氧化錳之合也。

其色紫黑，可溶於水。灼之，可得氧氣，遇官品者則燃。

可作清潔、殺菌之用。

## 物用
*灼之，得氧，式列如下：
2{\rm KMnO}_4 \stackrel{\Delta}{=\!=\!=\!=}  {\rm K}_{2}{\rm MnO}_4 + {\rm MnO}_{2} + {\rm O}_2 \uparrow 。
尚穆王

**[[琉球國]]中山王尚穆**，後尚氏之十四代王也，先王尚敬長子。

乾隆四年三月廿六日降誕，童名思五郎金。初諱喜，封中城王子，為質日本薩州三年。及長，法司蔡溫為之戴冠，呼溫曰烏帽子親。

十六年正月廿九，敬王薨。尚喜更名曰穆，登大位，遣使如清求封。二十年，高宗遣翰林院侍讀全魁、編修周煌齎詔至國，諭祭尚敬，封尚穆為琉球國中山王。因風不順，泊於姑米山。煌禱於天妃，乃得歸。穆王聞之，捐資，建天妃宮於姑米山。

三十六年，國中至姑米山、慶良間地震。時太平山亦地震，海水騰湧，多損土地、人民。太平山之災，以八重山尤重：其低窪者，土地、房屋悉被洗蕩；高處房屋亦罕有存者。事聞首里，王遣使賜祭，且褒獎有功者。

時琉球雖政已完備，未有賞罰之律，但依舊例處行而已。其例內，或有事同刑異，輕重不均，難以剖決。王甚憂之。四十年，遣向天廸、馬克義恭視中華律例、球陽舊例，歷十有二年，編成褒獎條例一本、科律十八本。法司馬國器、向宏基、向天廸逐一校閱，恭呈御覽。王大悅，頒行各處。

五十三年，世子尚哲薨，王以尚溫為世孫。至是之後，饑荒頻至，災異履降，國用復缺。五十九年四月初八，薨，世孫溫立。葬玉陵。
張仲景

**張機**字**仲景**，以字行，故曰**張仲景**，漢荊州南陽郡涅陽縣（今河南省鄧州市）人，東漢之名醫也。

東漢桓帝和平元年生。

東漢末，多生亂、疾病，人死者多。故仲景發奮習醫：「乃勤求古訓，博采眾方，撰用《素問》《靈樞》《八十一難》《陰陽大論》《胎臚藥錄》，并《平脈辨證》，為《傷寒雜病論》合十六卷」，乃其思想。

初平四年或興平元年，王粲年十七時問病於仲景，仲景謂之曰：「君體有病，宜服五石湯。若不治，年及三十，當眉落。仲宣以其賒遠不治。後至三十，果覺眉落。其精如比，世咸歎顒之知人。」

東漢獻帝建安廿四年卒。

民多奉其為醫聖，又曰「張藥王」也。

## 評
何顒曰：「君用思精密，而韻不能高，將為良醫矣。」

## 據
*《傷寒雜病論》
刳剔者傑克

**刳剔者傑克**，鷹鸇也。洪惟疇昔，大英治世，跨蹈五洲，津航四洋；環球稽首，八荒稱臣，海隅出日，罔不率俾，號日不落帝國。時有君后，曰維多利亞，妙齡芳年，纘續大統，奄宅多方。日月跳丸，天旋地轉，至十九稘末，耄耋桑榆，愒陰既至，齳然齒墜；國步升降，一如嵗華，殘照臨宮舍、俄景耀金甌。 

帝都倫敦，京畿東隅，曩土民之聖地也，古來土木不加焉。時惟十八稘、始營建造、教堂逆旅、一時并興；殊俗異種、皆遷居焉。愛爾蘭大荒後，則其民雲集；東歐屠殺起、則猶太人接踵。窮閭鄙巷，諸種雜居，異端外教、泯泯棼棼，道德沮動，淳風不化，季俗弗革。

一八八八，時有兇賊，夏秋二季，恣其狼心，肆厥蜂蠆；屠戮娼妓，刳心挖腸，天下震恐，上下褫氣，莫知所蹤。或曰醫生，或謂屠人。波利被戮於街，道有革襜焉，因稱之曰：革襜屠夫。朝暾將出，籬笆有聲，安妮殞命，後有書函來訊，號刳剔者傑克，世人乃襲之。雙屍之夜，東西兩見。米勒庭院，肝腦塗地，血肉狼藉。今人追想，戰栗寒秋，見儺儺吉士，持剉碓箱笥，徜徉氛霧之中，乍隱乍現而不霽焉。

## 被害者、典定五人

***[[瑪麗·安·尼科爾斯]]**

***[[安妮·查普曼]]**

***[[伊麗莎白·史泰德]]**

***[[凱瑟琳·艾道斯]]**

***[[瑪麗·簡·凱利]]**

## 非典定被害者

*法蘭西絲·科爾斯

## 間罪表

凡學者視為間罪者，實繁有徒，逾五百餘乎！今硩其要而羅列之；然其所據者，多無稽之言，荊刺之説也，慎焉。

王孫艾伯特·維克多

約瑟夫·巴內特

艾爾弗雷德·納皮爾·布蘭查德

威廉·亨利·布里 

路易斯·卡羅爾

大衛·科恩

醫者 多瑪斯·內爾·克瑞姆

弗雷德里克·貝利·迪明

蒙塔古·約翰·德鲁伊特

卡爾·費根鮑姆

佛格瑪

喬治·哈奇森

海厄姆·海厄姆斯

刳剔者·吉爾

詹姆斯·凱利

喬治·查普曼

亞倫·科斯閩斯基

雅各布·利未

宿客

詹姆斯·梅布里克

麥克爾·奧斯特格

醫者 亞歷山大·培達欽科

皇室陰謀説

沃爾特·席克特

詹姆斯·肯尼思·斯蒂芬

羅伯特·敦斯頓·斯蒂芬孫

阿洛伊斯·澤米瑞迪

弗朗西斯·湯普森

弗朗西斯·唐伯提

尼古拉斯·瓦西里

醫者 約翰·威廉斯

## 函書

凡署名自言刳剔傑克所作之函書者，數有千百，皆未可信，今所信為其手跡者唯三：致有司足下（Dear Boss letter）、狎邪傑克（Saucy Jack letter）、書於冥府（From Hell letter）。

**有司足下之函**者，一八八八年九月二十七日，倫敦中央通訊社受之，二十九日至蘇格蘭場。初，人皆以此書為戲耳。然九月三十日，凱瑟琳·艾道斯之屍見時，其耳垂斷裂，即契其所言:“將割其耳”者矣。倫敦警署四布其文，冀有識其手跡者。然無果。其書多魯魚亥豕，文曰:「公元一八八八，九月二十五日。有司足下：警曰獲我，果獲我哉？自用自矜、吾實哂之、革襜妄説、樂極不堪；予恨娼婦、析之裂之、以释吾怨、風馳電掣、不及哀號、即為鬼矣；薑酒之瓶、貯之以血、凝而成衃、不可用之、紅墨足矣、磨刀繕刃、以待良機；予将刵之、以遺警署、戲之嘲之、其奈我何？ 予不食言、存留此書、以證我言 ！刳剔者傑克敬白；此吾所自號者也。未及盥手去紅墨以致此書，彼又言我為醫者矣，甚可笑哉！」

**書於冥府**者。又曰拉斯克之函。惟一八八八年十月十六日。喬治·拉斯克初受之。拉斯克者。時為白教堂巡查會有司也。隨函附有人腎半片。貯之以一鐵盒也。其文曰：「冥司敬白足下。吾子拉斯克 ：曩者。予嘗殺一婦而取其腎焉 。今以半壁饋君 。其余者。炙而食之矣。味甚甘美。公若稍待。當贈以血刃 。則足下克我獲乎。常候於茲。請舉玉趾。敬白。」其後。手跡師曰麥克勞德者。詳查之而曰：彼年二十至四十五歲許。蓋酩酊然矣。

## 引據
*The British Empire
**East End Chronicles  * Ed Glinert 著
**Terry Lynch: Jack the Ripper The whitechapel Murderer*

## 兼查
*《Casebook:Jack the Ripper 》
拉薩市

**拉薩市**，於喜馬拉雅山脈之北，海拔三千六百五十米，方圓二萬九千五百一十八平方千米。乃西藏自治區之首府。拉薩河穿市而過，入雅魯藏布江。人謂其曰「日光城」。至二〇一一年，拉薩有口五十七點六一萬人也。

## 沿革
一世紀許，青藏高原綴有眾部落，史籍號曰「十二小國」或「四十小國」。七世紀初，松贊幹布立吐蕃國，唐曰「**邏些城**」。唐貞觀十五年，松贊幹布平各部，並以文成公主為妻。後建大昭寺，且易名**拉薩**，藏文乃「神聖之地」之意也。

五世達賴喇嘛平西藏之亂，遷治所為拉薩。清順治二年，復建布達拉宮，清康熙卅三年成。

廿世紀初，西洋人至拉薩。一九四九年，中華人民共和國立，而西藏仍多有奴。一九五一年，中央、西藏簽協議，改革西藏。拉薩復和平。而一九八七年至一九八九年，多有僧尼生亂，反中國。

## 政區

拉薩也，領一區、七縣。一區乃城關區，七縣乃：林州縣、達孜縣、尼木縣、當雄縣、曲水縣、墨竹工卡縣、堆龍德慶縣也。

## 宗教

拉薩人多信奉藏傳佛教（其曰喇嘛教），多有寺廟。布達拉宮為其象徵。

## 它典
* 拉薩市政府

## 據

分類:西藏自治區區劃
烏魯木齊市

**烏魯木齊市**，新疆維吾爾自治區首府也。深居內陸，地處天山之北。清名迪化。西元一九五四年，易名烏魯木齊。方圓十三億七千八百七十六萬平方千米。按公安所報，口二百四十一萬餘。

## 沿革

## 政區

烏魯木齊區七縣一，治在天山。
*天山區、
*沙依巴克區、
*新市區、
*水磨溝區、
*頭屯河區、
*達坂城區、
*米東區、
*烏魯木齊縣。

## 民族
## 據

分類:新疆維吾爾自治區區劃
烏魯木齊

*若尋新疆維吾爾自治區地級市、首府，請考烏魯木齊市。
*若尋新疆維吾爾自治區烏魯木齊市所領之縣，請考烏魯木齊縣。
龍 (釋義)

## 考古
***[[恐龍]]**

## 傳說
***[[龍]]**
***[[西洋龍]]**
***[[娜迦]]**，佛教之龍

## 遊藝
*圍碁之**[[龍 (圍棋)|龍]]**

## 宗姓
***[[龍氏|龍]]**氏
新莊區

**新莊區**，新北轄區，居新北市西隅，口逾四十萬，新北市論第三。處大漢溪北，隔溪南望板橋，西南隔塔寮坑溪鄰樹林，西連龜山，北接泰山、五股，東界三重。

**新莊**乃**新興街莊**之意，因淡水河利，為臺北開發之先。

乾隆嘉慶間，舟船熙攘、商賈聚集盛極一時，有美譽：「千帆林立新莊港，市肆聚千家燈火」。

後河道淤積，失航運之便，交通輻輳地位讓予艋舺，至此發展停滯。

至光緒中葉，因鐵路而重振。但日治初，鐵道改經枋橋，交通地位再失。

二戰末，為免盟軍轟炸，疏臺北市工廠於鄰郊，新莊工商就此奠基。

戰後，新莊改街為鎮，民國卅九，析山腳地區，另置泰山鄉。六十九年，口迨十五萬，升格縣轄市。

至九十八年，口逾四十萬。九十九年，五都升格，隨北縣升格新北市，改制新莊區。

一〇一年，捷運新莊線通，一紓僅公路聯外之困，惟房價亦連帶高漲。

## 文教
*新莊高中
丁卯胡亂

**丁卯胡亂**，或名曰**丁卯之役**，後金十七世紀初之侵韓戰爭也。

萬曆四十七年，大明伐後金。事聞朝鮮，光海君遣姜弘立助之，軍於富察之野。明敗績於薩爾滸，弘立以兵降後金。天啟三年，仁祖反正，與大明善，納毛文龍於皮島。文龍據朝鮮之鐵山，努爾哈赤以為大患。乃於天啟七年正月，遣阿敏、濟爾哈朗、阿濟格、岳託、碩託為將，領兵三萬伐朝鮮。

後金兵勢如劈竹，破平壤、平山、開城，鮮兵懼，皆走散。阿敏脅以剃髮易服，鮮人多有不從者。乃屠數萬，焚糧草百餘萬。事聞漢陽，國中震恐。二十八日，仁祖走江華島，遣使議和。時後金之精銳皆在朝鮮，皇太極懼大明攻盛京，命阿敏與之盟。二月二日，與朝鮮盟於江華島，約為兄弟之國。四月，阿敏以兵歸。

初，朝鮮以後金為蠻夷。至丁卯胡亂，以為仇讎。及其兵歸，絕其互市。崇禎九年，皇太極復侵朝鮮。
鄴

**鄴**，中華古邑名。今在安陽、臨漳間，河故道經之。

東周，齊桓公築城。秦始皇帝八年，魏與之趙。漢高帝置魏郡，鄴屬之。魏王曹操受封於鄴，都之。北魏置相州，鄴屬之。北齊嘗都之。北周大象初，置魏郡、相州，治鄴。楊堅輔政，相州刺史尉遲迥不譓，堅討之平，隳鄴，南遷其民四十五里，治安陽。隋開皇初廢，十年，復置鄴。大業初，置鄴縣於故址。唐貞觀八年，築新城曰小城。宋世，置北京大名府，鄴故地屬之，其名遂絕。
## 據
丙子胡亂

**丙子胡亂**，或名曰**丙子之役**，女真之侵韓也。

天啟七年，後金伐朝鮮，約為兄弟之國。鮮人恥之，咸以後金為仇讎。及其兵歸，絕其互市。崇禎八年，皇太極平察哈爾，得傳國玉璽。蒙古諸王咸來賀。皇太極遣英俄爾岱至朝鮮諭之。仁祖怒，囚於議政府。英俄爾岱奪馬遁歸，仁祖遣使追之，毀其盟約。事聞盛京，單于大怒。

崇禎九年四月，皇太極自稱帝於盛京，更國號曰大清，年號崇德。時朝鮮使羅德憲、李廓在盛京，詔以入賀，皆不拜。清帝怒甚，以朝鮮敗盟，乃於十二月，親領大兵十二萬伐朝鮮。先遣馬福塔、英俄爾岱以輕兵三百，襲其都漢陽。

仁祖聞清兵驟至，大懼。十四日，夜開崇禮門，走之南漢山，宗社遷江華島。皇太極大兵繼至，所戰皆克。翌年正月初一，清兵破漢陽，乃圍南漢山；先遣多爾袞破江華島，遷其宗器。時城中絕糧，皆無戰意；聞清兵破江華，王不得已，青衣出降。群臣哭於西門。丁丑，會皇太極於三田渡，三跪九叩，始為清屬。建大清皇帝功德碑於其地，以誌其事。韓人莫不恥之。

分類:天啟紀事
分類:崇德紀事
司馬穎

**成都王司馬穎**，字**章度**。晉武帝第十六子也。太康末，受封王。出鎮鄴，轉鎮北大將軍。趙庶人倫逆，齊王冏興兵討之。穎應冏。自鄴次朝歌，渡河，長驅徂洛。王輿殺孫秀，穎入京，誅趙庶人，迎齊王。事畢，還鄴。尋進位大將軍、都督中外諸軍事、假節、加黃鉞、錄尚書事，入朝不趨，劍履上殿。穎瘞戰亡者八千，立都祭堂祀之。齊王敗，長沙王乂營洛下，穎與河間王忌之。彼時二王擁兵盻洛，信可勝乂，而憯無所克。復信讒言，夷陸機三族。比東海王越害長沙王。穎懸揆政於鄴。永興元年，東海王奉帝征穎，穎南敗諸蕩陰，奉天子幸鄴。王浚、司馬騰反於幽州。穎與之戰，北。西奔河間王於長安。王廢之。復起爲鎮東大將軍，與兵千人還鄴。會東海王越西征，穎走新野。越使鎮南將軍劉弘、南中郎將劉陶收之。穎棄妻母就公師籓，見擒於頓丘。范陽王虓幽之。虓薨，爲其長史劉輿所害，薨。年二十八。
## 據
*房玄齡《晉書》
鹵素

**鹵素**，第七主族諸元素統稱也，皆非金屬。意曰「可成鹽素」，故一譯**造鹽質**。氟、氯、溴、碘、砹五者，俱屬之。常以化合態存於天地。

氟、氯皆為氣也。氟，色微黃，性甚烈，無可儲存，惟鎳鉻有茲護層，可貯氟也。氯，色黃綠，蝕性強，有毒，常化合鈉為食鹽，存於海中。

溴，色棕紅，液相，性亦烈，強於腐蝕。溶於水則成溴水，色橙紅。

碘，色紫，固相。微溶於水，成碘水，色黃。易溶於乙醇、苯、四氯甲烷，色紫。

砹者，衰變甚速，存不足日，難以究。

新造元素「」者，或亦鹵素，待考。

凡鹵素者，常化合於金屬，而成鹽，存於大海。鹽者，離子化合物也。

若化合於氫，則為鹵化氫，溶於水則為氫鹵酸也。
死士

**死士**者，勇人之不畏死，而以自殺術履蹈功程者也，多嚴訓，寡生還，攻守咸備。其古遡周武王時，《尉繚子·武議》曰：「武王伐紂，師渡盟津，右旄左鉞，死士三百，戰士三萬。紂之陳億萬，飛廉、惡來身先戟斧，陳開百里。」
大漢溪

**大漢溪**，淡水河正流也。嘗有名三，**大姑陷溪**、**大姑崁**、**大嵙崁**。源新竹尖石泰崗溪，合白石溪為玉峰溪，東至桃園復興會三光溪，乃爲大漢溪焉。後北注石門水庫，經鳶山堰納三峽河，至江子翠會新店溪，爰名之淡水河。

昔者，是溪至三角湧，地平河寬，脈狀若網。三峽溪、橫溪各自注入。後泥沙之積也多，河床日高而分流消退。昔兩溪匯注處，遂成三峽溪河道。三峽溪納橫溪之勢，繼而見之矣。

## 史
曾以大溪舊稱故，名**大姑陷溪**。因「陷」字不祥，改為「大姑崁」。同治四年，月眉李騰芳中舉，遂改「大科崁」以賀。後巡撫劉銘傳更名「大嵙崁」焉，斯河易名**大嵙崁溪**。日既治，改爲**淡水河**，壹上下游之名。然民猶習用舊稱。「第一大嵙崁溪橋」、「第二大嵙崁溪橋」，縱貫轍鐵路橋猶稱之。戰後，省府改為**大漢溪**。

有清，自二甲九至擺接，稱之**擺接溪**。
阿斯圖里亞斯

**阿斯圖里亞斯**者，西班牙北陲之邦也。據坎塔布連山，臨大西洋。奧維耶多為邦都，吉洪為巨邑。其地山巒疊翠，海岸綿亘。有名園曰比柯斯。天氣溫潤。

昔為阿斯圖里亞斯王國，肇於七一八年。後歸萊昂，今為西邦之屬土。設朝議，立國君。轄八州。方言阿語，亦通西語。以簫管名。

舊以鑄鐵采煤為業，今則市肆漸興。亦有耕織漁獵。善釀蘋醪。有奧維耶多學府，創於一五七四年。

境有奧維耶多殿宇，科瓦東加聖域。吉洪瀕海。俗有迎神賽戲，鬥牛觀之。食多海錯、牲族。

阿土處山海之交。國祚綿長，文物紛呈。工坊曾盛，今稍衰。耕漁尚存。習俗獨特，節序多端。古跡勝境，比比皆是。

今阿邦易貨維艱。老者益眾，失業者增。游賞之利稍彰。其地饒富山川之饋，文物之藏，此其本也。
閩南教會羅馬字

閩南**白話字**，一名**教會羅馬字**，蓋以拉丁字母書閩南之音也。清咸、同之際，耶教長老會士始剏其法，以資傳習。夫以白話字代漢字者，斯法簡而易就，後之豫章、嶺東語者，亦多效之，故世或稱閩南之白話字曰**臺灣字**。博雅之士按其體例，謂之**甘為霖法**，**《廈門音新字典》法**云。
## 字母
是白話字者，以十七拉丁字母（A、B、C、E、G、H、I、J、K、L、M、N、O、P、S、T、U）、二變體字母（O͘、ⁿ）、五二合字母（Ch、Kh、Ng、Ph、Th）、一三合字母（Chh）書也，又以五符號示聲調。
## 書寫
### 連字符
凡合二音成詞者，字間必以短橫（-）綴之。若遇輕聲，則倍其橫（--），以資識別。若：

### 大寫
起句之首字，其字母必大書。凡專名、地誌、典籍，亦皆大其首字母，以昭尊異。若：

華人姓名，姓與名分而列之，中虛一位，其首節字母皆大書。至若西人譯名，則音節悉以短橫相綴，唯首字大書，不復空格。若：

## 沿革

清嘉慶二十年，英人馬禮遜創教會羅馬字於英華書院。道光三十年，其法始播中土，教徒多習之，由是盛極。西曆一九五五年，臺灣省政府勒令廢行。後禁網既弛，其學乃復，稍見中興之象。

## 示例
航海家一號，致意於太虛良友，其閩南語辭曰：

## 註釋


## 他山
*閩南語維基大典
*閩東語維基大典
*客家語維基大典
公曆一月二日

**一月二日**者，公曆之第二日也，距歲暮餘三百又六三日（閏年乃三百又六四日）。

## 是日大事
*一九〇九年：清銷袁世凱之職。
*一九二〇年：美禁酒令生效。
*一九二一年：盧森堡共產黨肇立。
*一九五九年：蘇聯星際探測器月球一號首發功成。

## 生
*一八七五年：中國學者沈鈞儒生。
*一九二〇年：美科幻小說作家阿西莫夫生。
*一九二八年：日作家、攝影師池田大作生。
*一九三三年：日推理小說作家森村誠一生。
*一九六零年：日漫畫家浦澤直樹生。

## 卒
*一九五二年：羅盛教卒。
禹丞

**禹丞**，字**揆賢**，明末陝西西安府渭南人，為人豪俊，好遊俠，不事詩書，少年身陷羣盜，羣盜以其少年姣美，各以女、宗女妻之，後竟為其魁，助官勦闖，與李自成交戰，不利而走，此後不知所蹤。一說為自成所殺。

## 參考資料
*《禹氏宗譜》
土斷

**土斷**，東晉、南朝所行之政也。永嘉亂後，北人南徙。朝廷僑置牧司於江南。久之，不堪其弊。遂正土斷籍，以料民也。
## 庚戌土斷
晉哀帝隆和元年，桓溫上書，謂戶口凋寡，不當漢之一郡，宜倂官省職，令久於其事。興寧二年春三月庚戌朔，大料民，令所在土斷。是爲庚戌制。
## 義熙土斷
晉季，山湖川澤，皆為豪強所專。小民事葉，皆責苛稅。劉裕禁之。復陳僑置之弊。朝廷乃依界土斷。省僑郡、縣。唯晉陵一郡不在例。
## 永明土斷
齊武帝永明元年，下土斷條格，省僑郡、縣。南兗州刺史柳世隆奏，言僑民散在州境，居無定所。省僑郡而不省荒邑，於事無補。宜分區域，修井甸，爾後詳立。朝廷遂省濟陰郡六縣，下邳郡四縣，淮陽郡三縣，東莞郡四縣，四郡皆僑郡，無實土。

## 據
號

**號**者，亦可稱**別號**、**別字**也，名、字之外，又其正名，取號而言意託志也。

華夏之地，皆沿此風，中日韓越，莫不如是。於斯地也，直呼其名，則寡禮，故以字稱之。若有號者，則稱其號。若蘇軾，一字子瞻，一字和仲，自號東坡居士，道號東坡道人，人稱蘇東坡，此合禮也。故號、字隆於名也。

號者，或其用不同而異，有詩號、道號、畫號、武號、晚號、諡號等。
## 據
*Frederic, Louis (2002). "Gō." *Japan Encyclopedia.* Cambridge, Massachusetts: Harvard University Press.
*Lane, Richard (1978). *Images of the Floating World.* Old Saybrook, CT: Konecky & Konecky.
吠陀

**吠陀**者、又曰**毘陀**、印度之古文也。趙宋朝翻訳名義集云、『吠陀此言智論』。唐朝慧琳音義第二十六云、『四吠陀、云四明論、有十萬頌、西方所量、明四類法、一壽、二祠、三平、四術』。壽又曰梨倶吠陀。祠又曰娑摩吠陀。平又曰耶柔吠陀。術又曰阿他婆吠陀。
鶯歌區

**鶯歌區**，新北市轄區也，其北山有巨石若鸚，古稱**鷹哥石**、清代改為**鶯歌石**，因而得名；境內盛產窯土，陶業發達。

**鶯歌**，居新北市西端，東毗樹林，東南鄰三峽，西南臨大溪，西連桃園、八德，北接龜山。

光緒年間，為**鶯歌石庄**，日據時代改稱**鶯歌庄**，後升格**鶯歌街**；民國三十五年改**鶯歌鎮**，同年樹林地區分治；九十九年改制為鶯歌區至今。
僑置牧司

**僑置牧司**，南寓永嘉遺黎於他州，遙置所失州郡也。南北朝仍之。其名號屢易，境土恒遷，史官謂之難悉。
## 晉置僑州
### 司州
晉元帝渡江，僑置司州於徐，河東郡南寓者，僑置本郡於武陵郡孱陵縣界上明地。弘農郡南渡者，置本郡於潯陽。
### 兗州
元帝僑置兗州於京口。無常治。後改南兗州。實治廣陵。咸康四年，僑置陳留郡於北譙界，屬南兗州。安帝治世，割廣陵之建陵、臨江、如皋、甯海、蒲濤五縣僑置山陽郡。安帝義熙中，青州、并州合爲兗州。青、并無土，唯存其名耳。
### 豫州
元帝僑置襄城郡、繁昌縣於丹陽郡春榖縣。成帝治世，僑立豫州於江淮之間，虛治蕪湖。既失淮南，割丹陽境僑置淮南郡，虛治湖。當塗縣南寓者，僑置之。以淮南、廬江、安豐三郡屬之。寧康元年，移治姑孰。孝武帝治世，因新蔡郡南寓者僑置南新蔡郡。
### 雍州
元帝僑置始平郡於武當城。秦郡人南渡者，僑置之堂邑，改秦郡。又僑立所轄尉氏縣屬之。孝武帝治世，僑置雍州於襄陽。
### 青州
元帝僑置青州於廣陵，是爲南青州。劉裕北伐，築東陽城居之。是為北青州。南青州後省。
### 徐州
元帝渡江，徐州半失。僑置淮陽、陽平、濟陰、北濟陰四郡。琅邪郡南寓者，僑置本郡并懷德縣。置南東海、南琅邪、南東平、南蘭陵等郡於江乘。置郯、朐、利城、祝其、厚丘、西隰、襄賁七縣於曲阿。割武進爲臨淮、淮陵、南彭城等郡，置南徐州。僑置頓丘郡，屬北徐州。義熙七年，以淮北爲北徐州，淮南爲南徐州。徐、幽、冀合爲徐州。幽、冀無所治、屬縣，唯存其名耳。
### 益州
李特僭號於蜀，陷益州。晉僑置諸巴東郡。桓溫入蜀，復有之。
## 劉宋僑置
### 南徐州
宋武帝永初二年，以晉徐州爲南徐州，北徐州爲徐州。文帝元嘉八年，以北徐州爲南兗州，南徐州徙治京口，以晉陵郡、兗州九僑郡屬之。
### 南兗州
永初三年，檀道濟牧南兗州，治廣陵。永明元年，許刺史柳世隆奏，行土斷，省其濟陰、下邳、淮陽、東莞四郡。此四郡者，并有名無土，僑民散居州境，朝廷患之。
### 北徐州
明帝治世，失武帝北伐所克州郡，僑置徐州，治鐘離。此徐州非彼南徐州也。泰豫元年，移治東海郡。元徽元年，還治鐘離。又割秦梁二郡屬縣屬之。
### 北兗州
此兗州非彼南兗州也。宋武帝北伐，置之河南，治滑台。文帝元嘉十三年，徙治鄒山，又遷彭城。至元嘉三十年，治瑕丘，領東郡、陳留郡、濮陽郡。後北失於魏。僑置牧司於淮陰。
### 南豫州
宋武帝北伐，割江以西，雷澤以北者屬豫州。永初三年，以淮東爲南豫州，淮西爲豫州。五年，以揚州淮南、宣城屬南豫州，治宣城。其地旋沒於魏。七年，以曆陽、淮陰、南譙三郡并南兗州臨江郡縣爲南豫州。
### 豫州
此豫州非彼南豫州也。永初中，寄治睢陽，郡、縣在淮西。
### 青州、冀州
宋以晉北青州爲青州，治東陽城。孝建二年，徙治歷城。明帝治世，淮北沒於魏。僑置牧司於鬱洲。文帝元嘉中，冀州治歷城，後與青州同沒。
### 司州
文帝嘗僑置諸汝南，旋廢。明帝以南豫州義陽郡爲司州。後廢帝元徽四年，增領安陸、隨、安蠻三郡。
### 雍州
宋文帝元嘉二年，割荊州之襄陽、南陽、新野、順陽、隨五郡為雍州。

## 據
*房玄齡《晉書·地理志上下》
*沈約《宋書·州郡志》
*蕭子顯《南齊書·州郡志》
梵語

**梵語**者，古天竺人言也。印歐語系、印度伊朗語族、印度雅利安語支之屬，類古之波斯語、希臘語、拉丁語也。夫梵語之語音，研習甚久。古天竺嘗存聲明之學，蓋格究音韻之學也。南朝以降，中華得佛法於梵，復以梵語通聲韻，梵漢相生，是爲至要也。

## 概略
諸吠陀之梵語，謂之吠陀梵語。此最古者也。文而飾之，是爲古典梵語。今之學梵語者，多從古典梵語。吠陀則非所及也。天竺古來上國，王化廣被，四方莫不來學。尤以古爪哇語爲甚，幾爲梵語矣。漢武帝建元三年，張騫使西域，至大夏。夏人告之身毒之國，此梵漢之初遇也。漢晉之際，天竺僧來華弘法。後有鳩摩羅什、唐三藏法師，譯梵至漢。古人嘗制十八章梵字表，具其組合，以備時習之用。今印度國諸語，多源梵語。

## 文法
梵音八格、三數、三性、二語態，八格者，體、業、具、爲、從、屬、依、呼也。三數者，單、雙、複也。三性者，陰、陽、中也。二語態者，爲自、爲他也。復有四語氣，是爲直陳、虛擬、命令、祈願。三位，首位，名他人，中位，名爾汝，末位，名自我。人稱皆附詞尾，不另分置。

## 音韻
梵語四十九字。十四元音，中復有單、複、長、短之分。三十五輔音。中復有閉塞、半元音、擦音、及韻尾鼻音、止聲之別。諸字各具其名，是謂。

## 漢語梵辭
以下列梵辭音譯，意譯者猶漢辭，不列於茲，略具其要者以梵字書：
*佛：𑖤𑖲𑖟𑖿𑖠，覺悟者也。
*伽藍：𑖭𑖼𑖑𑖨𑖯𑖦，寺也。
*菩提：𑖤𑖺𑖠𑖰，覺也。
*剎那：𑖎𑖿𑖬𑖜，數計也。今謂時短。
*涅槃：𑖡𑖰𑖨𑖿𑖪𑖯𑖜，解脫六道之外，不生不滅也。今有重生之意。
*般若：𑖢𑖿𑖨𑖕𑖿𑖗𑖯，音波惹，智慧也。
*禪：𑖠𑖿𑖧𑖯𑖡，音馱那演那，漢言謂之思維修、靜慮。
*菩薩：𑖤𑖺𑖠𑖰𑖭𑖝𑖿𑖝𑖿𑖪，自度、度他者也，音菩提萨埵。
*阿羅漢：𑖀𑖨𑖿𑖮𑖝𑖿，自度者也，未能度他。
*浮屠：𑖤𑖲𑖟𑖿𑖠，同佛陀，佛也。
*沙門：𑖫𑖿𑖨𑖦𑖜，出家修佛法者也。
*比丘：𑖥𑖰𑖎𑖿𑖬𑖲，沙門之男子也。
*比丘尼：𑖥𑖰𑖎𑖿𑖬𑖲𑖜𑖱，沙門之女人也。
*南無：𑖡𑖦，巴利語謂𑖡𑖦𑖺，音那莫，皈依也。

## 書典
*《一切經音義》
** 唐 釋玄應《大唐眾經音義》
** 唐 釋慧琳 《慧琳音義》
* 唐 慧菀述 《新譯大方廣佛華嚴經音義》
* 後唐 《新集藏經音義隨函錄》
## 攷
*羅志方《梵語課本》
樹林區

**樹林**，新北市之區，方卅三公里，口十八萬餘，區內原民眾多，新北至繁也；居新北市西南，北以塔寮坑溪界新莊，東毗板橋、東南以大漢溪接土城，南至三峽，西南連鶯歌，西以龜崙嶺與鄰龜山，地勢西高東低，政域南北狹長，不利發展。
乙酸

**乙酸**，或曰**醋酸**、**冰醋酸**、**醋強**，式CH3COOH，官品一元羧酸也，親水親烴。盈於食醋，蓋食醋酸味酸氣之因，乃人所常得之羧酸也。一甲基攜一羧基而成，弱酸也，溶於水而生氫離子也，而純者（冰醋酸）乃有蝕性。與乙醇混，炙之而並濃硫酸，可得乙酸乙酯，頗具異香。
乙醇

**乙醇**，醇類也，式CH3CH2OH。乃酒之主，故亦俗曰**酒精**、**醇酒**，亦可謂曰**火酒**。人以久則知以糖而得乙醇也，易燃液體也，燃於氧則得水、炭養。可殺菌也，常以醫用酒精，四之有三乙醇也，不以純乙醇者，生保護層於細菌外，護細菌，不若醫用酒精，可殺細菌也。乙醇乃之常見有機溶劑也，可溶鹵素，亦可溶烴。乙醇與乙酸混，炙之而並濃硫酸，可得乙酸乙酯，頗具異香。
貴氣體

**貴氣體**，又稱**稀有氣體**、**惰性氣體**、**鈍氣**，氦、氖、氬、氪、氙、氡六者也。性皆穩定，除氦以外，最外電子層悉有八電子，稱「八隅體」，亦其穩定之源也。氦獨一電子層，滿有兩電子，稱「電子偶」，亦穩。初，以為無有化合物，後漸次製得，初得者六氟合鉑酸氙也。迄今，此六者，化合物僅百餘，遠少於其餘元素。凡貴氣體，本為無色，通電則光，顏色相異。民常以氖充於燈管，稱「霓虹燈」。以其性穩故，可作保護氣。液氦亦常作金屬超導之用。
公曆一月四日

**一月四日**者，公曆之第四日也，距歲暮餘三百又六十一日（閏年乃三百又六十二日）。

## 是日大事
*一九一七年：蔡元培任北京大學校長。
*一九三二年：英國宣印度國大黨為非法，囚甘地。
*一九四八年：緬甸聯邦共和國立國。

## 生
*一〇七七年：宋哲宗生。
*一六四三年：牛頓生。
*一七八五年：雅各布·格林生。

## 卒
*一九六一年：埃爾溫·薛定諤卒。
*一九六五年：諾貝爾文學獎得主艾略特逝。
*一九九一年：作家三毛逝。
公曆一月五日

**一月五日**者，公曆之第五日也，距歲暮餘三百又六十日（閏年乃三百又六十一日）。

## 是日大事
*一七七一年：土爾扈特部歸清。
*一九一二年：南京國民政府舉行內閣首會。
*一九三〇年：毛澤東書《星星之火，可以燎原》，曰「村圍城」。

## 生
*一五八七年：明旅行家徐霞客生。
*一九三八年：西班牙國王胡安‧卡洛斯生。
*一九四一年：日漫畫大師宮崎駿生。

## 卒
*一二八六年：真金太子卒。
*一五八八年：戚繼光卒。
*一九一零年：法經濟學家瓦爾拉斯逝。
*一九三三年：美第三十屆總統卡爾文‧柯立芝逝。
公曆一月六日

**一月六日**者，公曆之第六日也，距歲暮餘三百又五十九日（閏年乃三百又六十日）。

## 是日大事
*一八三八年：電報機始創。
*一九三〇年：越南共產黨立。
*一九四一年：皖南事變。

## 生
*一四一二年：法聖女貞德生。 
*一八八三年：紀伯倫生。
*一九一七年：辜振甫生。
*一九八八年：釋小龍生。

## 卒
*一八八四年：奧地利生物學家孟德爾逝。 
*一九一九年：美第二十六屆總統西奧多·羅斯福逝。 
*一九七二年：中國軍事家陳毅逝。 
*一九八三年：中國人民解放軍副總參謀長楊勇逝。
公曆一月七日

**一月七日**者，公曆之第七日也，距歲暮餘三百又五十八日（閏年乃三百又五十九日）。

## 是日大事
*一六一零年：伽利略覓得木衛有四。
*一九二七年：中國國民政府復轄漢口、九江英租界。
*一九六四年：巴哈馬群島始自治。

## 生
*一九一九年：羅馬尼亞共產黨政客埃列娜·齊奧塞斯庫生。

## 卒
*一九八九年：日昭和天皇逝。
公曆一月三日

**一月三日**者，公曆之第三日也，距歲暮餘三百又六十二日（閏年乃三百又六十三日）。

## 是日大事
*一七七七年：普林斯頓戰役，美軍敗英軍。
*一八三九年：林則徐始查鴉片。
*一八四三年：魏源《海國圖志》成。
*一八六八年：日本明治維新始。
*一八八二年：張之洞任山西巡撫。
*一九六二年：教皇若望二十三世革卡斯特羅教籍。
*一九六七年：「一月風暴」始作。
*一九八九年：葛洲壩建成。
*二〇〇四年：西八區二十時三十五分，**[[勇氣號]]**登陸火星。

## 生
*一一九六年：土御門天皇生。
*一八九二年：英作家托爾金生。

## 卒
*一三二二年：腓力五世卒。
*二〇〇五年：臺灣海峽交流基金會董事長辜振甫逝。